qundao/data-zh-poetry huggingface dataset:
挽吴尚书三首·其二
作者：吴芾
朝代：宋

晚岁登台省，频年侍殿墀。从容如素宦，卓荦冠明时。人冀终图任，天胡不慭遗。流芳知未艾，家有宁馨儿。
挽吴尚书三首·其二
作者：吴芾
朝代：宋

晚岁登台省，频年侍殿墀。
从容如素宦，卓荦冠明时。
人冀终图任，天胡不憗遗。
流芳知未艾，家有宁馨儿。
挽周季卿
作者：吴芾
朝代：宋

一时推旷达，末俗少如公。
自得高人趣，居多长者风。
生涯书卷裏，世事酒杯中。
瞑目应无憾，传家有阿戎。
挽周季卿
作者：吴芾
朝代：宋

一时推旷达，末俗少如公。自得高人趣，居多长者风。生涯书卷里，世事酒杯中。瞑目应无憾，传家有阿戎。
挽周希舜二首
作者：吴芾
朝代：宋

末俗事浮竞，夫君志不移。至诚闾里化，纯孝冕旒知。恬养方安命，骞腾未济时。一朝埋玉树，空使万人悲。倾盖如前日，分携忽累年。我方来旧治，公已辟新阡。宿草荒三径，寒云惨一川。善人无复见，回首已茫然。
挽周希舜二首·其一
作者：吴芾
朝代：宋
体裁：五言律诗

末俗事浮竞，夫君志不移。至诚闾里化，纯孝冕旒知。恬养方安命，骞腾未济时。一朝埋玉树，空使万人悲。
挽周希舜二首·其二
作者：吴芾
朝代：宋

倾盖如前日，分携忽累年。我方来旧治，公已辟新阡。宿草荒三径，寒云惨一川。善人无复见，回首已茫然。
挽周希舜二首·其二
作者：吴芾
朝代：宋

倾盖如前日，分携忽累年。
我方来旧治，公已闢新阡。
宿草荒三径，寒云惨一川。
善人无復见，回首已茫然。
挽姚君二首
作者：吴芾
朝代：宋

处世心无愧，持身德有常。施恩周里闬，植福遍僧坊。入户书盈室，开樽客满堂。清芬传后叶，看取桂枝芳。晚得田园趣，平居乐有馀。好贤闻善道，奉佛契真如。往事歌谣在，浮生梦幻虚。我惭居垩室，无路挽灵车。
挽姚君二首·其一
作者：吴芾
朝代：宋
体裁：五言律诗

处世心无愧，持身德有常。施恩周里闬，植福遍僧坊。入户书盈室，开樽客满堂。清芬传后叶，看取桂枝芳。
挽姚君二首·其二
作者：吴芾
朝代：宋

晚得田园趣，平居乐有余。
好贤闻善道，奉佛契真如。
往事歌谣在，浮生梦幻虚。
我惭居垩室，无路挽灵车。
挽姚君二首·其二
作者：吴芾
朝代：宋

晚得田园趣，平居乐有馀。好贤闻善道，奉佛契真如。往事歌谣在，浮生梦幻虚。我惭居垩室，无路挽灵车。
挽孟仲安二首
作者：吴芾
朝代：宋

琴剑纵横迹已陈，凛然英气尚如存。向来忠义全乡社，老去诗书付子孙。正好林泉穷胜事，那知风月负清樽。他年阴德留馀庆，会见簪绅萃一门。义薄云天气吐虹，平生心事许谁同。从容破贼无遗策，清白传家有祖风。共意骞腾千里外，谁知萧瑟九原中。百年已矣馀芳在，庭下行看发桂丛。
挽孟仲安二首·其一
作者：吴芾
朝代：宋

琴剑纵横迹已陈，凛然英气尚如存。向来忠义全乡社，老去诗书付子孙。正好林泉穷胜事，那知风月负清樽。他年阴德留馀庆，会见簪绅萃一门。
挽孟仲安二首·其一
作者：吴芾
朝代：宋

琴劔纵横迹已陈，凛然英气尚如存。
向来忠义全乡社，老去诗书付子孙。
正好林泉穷胜事，那知风月负清樽。
他年阴德留余庆，会见簪绅萃一门。
挽孟仲安二首·其二
作者：吴芾
朝代：宋

义薄云天气吐虹，平生心事许谁同。
从容破贼无遗策，清白传家有祖风。
共意骞腾千里外，谁知萧瑟九原中。
百年已矣余芳在，庭下行看发桂丛。
挽孟仲安二首·其二
作者：吴芾
朝代：宋

义薄云天气吐虹，平生心事许谁同。从容破贼无遗策，清白传家有祖风。共意骞腾千里外，谁知萧瑟九原中。百年已矣馀芳在，庭下行看发桂丛。
挽季行可
作者：吴芾
朝代：宋
体裁：七言律诗

当年阙下久栖迟，故里归来万事非。访旧几人成鬼录，伤君未老弃亲闱。开樽尚想延宾醉，发廪犹思赈岁饥。积庆流芳知未艾，会看门户日光辉。
挽席夫人二首
作者：吴芾
朝代：宋

持身礼法动无违，四德如君古亦稀。大国增封光典册，长年献寿拥庭闱。俄惊蒿里飞丹旐，尚想萱堂玩綵衣。窃意生前犹有恨，沙堤不及见公归。猗欤陶母世称贤，生子还持辅佐权。政府旧曾迎象服，成都重见拥戎旃。佳城闭处千车集，华屋生来五福全。终始衰荣今已矣，空馀陈迹载青编。
挽席夫人二首·其一
作者：吴芾
朝代：宋
体裁：七言律诗

持身礼法动无违，四德如君古亦稀。大国增封光典册，长年献寿拥庭闱。俄惊蒿里飞丹旐，尚想萱堂玩綵衣。窃意生前犹有恨，沙堤不及见公归。
挽席夫人二首·其二
作者：吴芾
朝代：宋

猗欤陶母世称贤，生子还持辅佐权。
政府旧曾迎象服，成都重见拥戎旃。
佳城闭处千车集，华屋生来五福全。
终始衰荣今已矣，空余陈迹载青编。
挽席夫人二首·其二
作者：吴芾
朝代：宋

猗欤陶母世称贤，生子还持辅佐权。政府旧曾迎象服，成都重见拥戎旃。佳城闭处千车集，华屋生来五福全。终始衰荣今已矣，空馀陈迹载青编。
挽应伟节尊人
作者：吴芾
朝代：宋
体裁：七言律诗

归来闾里问高年，此日惟公五福全。三世儒科身及见，四经乡饮众推先。安时不恨青衫晚，适意还欣綵服鲜。终始哀荣无可憾，想应含笑入黄泉。
挽徐子固
作者：吴芾
朝代：宋
体裁：七言律诗

相逢一笑记临安，倒指今逾二十年。别后每思论旧事，朝来忽报启新阡。莅官凛凛风犹在，居里恂恂誉更传。遥想武陵溪上路，送车千两一潸然。
挽朱枢言
作者：吴芾
朝代：宋
体裁：五言律诗

持心常近厚，遇事不辞难。早岁曾攀桂，中年更握兰。盛名驰海内，素望耸朝端。尚有清芬在，流光永后观。
挽李季文二首
作者：吴芾
朝代：宋

世趋捷径蹈危机，公独安恬度岁时。但见谦谦卑自牧，不为赫赫急人知。政成名已闻丹扆，官满身将上赤墀。岂料一朝成奄忽，空传南国去思碑。吴郡为僚记少时，别来光景迅如飞。江头我始怀章去，岭外君才解组归。正望故人时见过，回思往事遽成非。死生契阔无穷恨，极目高原泪满衣。
挽李季文二首·其一
作者：吴芾
朝代：宋
体裁：七言律诗

世趋捷径蹈危机，公独安恬度岁时。但见谦谦卑自牧，不为赫赫急人知。政成名已闻丹扆，官满身将上赤墀。岂料一朝成奄忽，空传南国去思碑。
挽李季文二首·其二
作者：吴芾
朝代：宋

吴郡为僚记少时，别来光景迅如飞。江头我始怀章去，岭外君才解组归。正望故人时见过，回思往事遽成非。死生契阔无穷恨，极目高原泪满衣。
挽李季文二首·其二
作者：吴芾
朝代：宋

吴郡为僚记少时，别来光景迅如飞。
江头我始怀章去，岭外君纔解组归。
正望故人时见过，迴思往事遽成非。
死生契阔无穷恨，极目高原泪满衣。
挽林绍伊二首
作者：吴芾
朝代：宋

早负经纶志，居然欲起家。持身惟孝友，告后尽忠嘉。位望隆青琐，文章在白麻。忍闻埋玉树，四海共惊嗟。三朝褒旧德，一代仰名儒。晚岁持荷橐，频年剖竹符。共期调鼎鼐，岂谓老江湖。身后知无憾，传家有凤雏。
挽林绍伊二首·其一
作者：吴芾
朝代：宋
体裁：五言律诗

早负经纶志，居然欲起家。持身惟孝友，告后尽忠嘉。位望隆青琐，文章在白麻。忍闻埋玉树，四海共惊嗟。
挽林绍伊二首·其二
作者：吴芾
朝代：宋
体裁：五言律诗

三朝褒旧德，一代仰名儒。晚岁持荷橐，频年剖竹符。共期调鼎鼐，岂谓老江湖。身后知无憾，传家有凤雏。
挽梁尚书二首
作者：吴芾
朝代：宋

早岁膺宸眷，回翔老禁涂。三持周版籍，九佩汉铜符。度量包千顷，声名满八区。谁知成奄忽，陈迹付龟趺。身在名卿数，人怀长者风。爱民馀善政，富国著休功。扬历周中外，哀荣极始终。芝兰方竞秀，流庆看无穷。
挽梁尚书二首·其一
作者：吴芾
朝代：宋
体裁：五言律诗

早岁膺宸眷，回翔老禁涂。三持周版籍，九佩汉铜符。度量包千顷，声名满八区。谁知成奄忽，陈迹付龟趺。
挽梁尚书二首·其二
作者：吴芾
朝代：宋

身在名卿数，人怀长者风。
爱民余善政，富国着休功。
扬历周中外，哀荣极始终。
芝兰方竞秀，流庆看无穷。
挽梁尚书二首·其二
作者：吴芾
朝代：宋

身在名卿数，人怀长者风。爱民馀善政，富国著休功。扬历周中外，哀荣极始终。芝兰方竞秀，流庆看无穷。
挽楼枢密二首
作者：吴芾
朝代：宋

耆旧凋零久，惟公作世程。险夷全一节，终始保荣名。二府勋庸著，三州政绩成。十连方倚重，何遽掩佳城。忆昔登龙日，从容接胜游。轩窗临绿野，尊俎俯清流。尚欲荣花坞，那知负钓舟。新阡何处是，极目暮云愁。
挽楼枢密二首·其一
作者：吴芾
朝代：宋

耆旧凋零久，惟公作世程。
险夷全一节，终始保荣名。
二府勋庸着，三州政绩成。
十连方倚重，何遽掩佳城。
挽楼枢密二首·其一
作者：吴芾
朝代：宋

耆旧凋零久，惟公作世程。险夷全一节，终始保荣名。二府勋庸著，三州政绩成。十连方倚重，何遽掩佳城。
挽楼枢密二首·其二
作者：吴芾
朝代：宋
体裁：五言律诗

忆昔登龙日，从容接胜游。轩窗临绿野，尊俎俯清流。尚欲荣花坞，那知负钓舟。新阡何处是，极目暮云愁。
挽汤丞相三首
作者：吴芾
朝代：宋

平步青云上，逢辰亦盛哉。十年登两地，四见入中台。独擅调元手，咸推济世才。如何天不慭，一夕泰山颓。游刃有馀地，孤忠不愧天。两朝资弼亮，四海赖陶甄。身后浮言汹，生前素履全。他时公论定，史笔看流传。吴郡为僚日，如公最妙龄。众寻归鬼录，独出佐王庭。道丧思人物，公存尚典刑。伤哉今亦逝，唯我老零丁。
挽汤丞相三首·其一
作者：吴芾
朝代：宋

平步青云上，逢辰亦盛哉。十年登两地，四见入中台。独擅调元手，咸推济世才。如何天不慭，一夕泰山颓。
挽汤丞相三首·其一
作者：吴芾
朝代：宋

平步青云上，逢辰亦盛哉。
十年登两地，四见入中台。
独擅调元手，咸推济世才。
如何天不憗，一夕泰山颓。
挽汤丞相三首·其三
作者：吴芾
朝代：宋
体裁：五言律诗

吴郡为僚日，如公最妙龄。众寻归鬼录，独出佐王庭。道丧思人物，公存尚典刑。伤哉今亦逝，唯我老零丁。
挽汤丞相三首·其二
作者：吴芾
朝代：宋

游刃有余地，孤忠不愧天。
两朝资弼亮，四海頼陶甄。
身后浮言汹，生前素履全。
他时公论定，史笔看流传。
挽汤丞相三首·其二
作者：吴芾
朝代：宋

游刃有馀地，孤忠不愧天。两朝资弼亮，四海赖陶甄。身后浮言汹，生前素履全。他时公论定，史笔看流传。
挽王之先
作者：吴芾
朝代：宋

壮志凌云气吐虹，才华高出辈流中。读书不负建楼意，好客尚赊投辖风。鹗荐共期登虎榜，鹢飞无复到蟾宫。春来池馆浑如旧，梦觉黄粱事已空。
挽王之先
作者：吴芾
朝代：宋

壮志凌云气吐虹，才华高出辈流中。
读书不负建楼意，好客尚赊投辖风。
鹗荐共期登虎榜，鹢飞无復到蟾宫。
春来池馆浑如旧，梦觉黄粱事已空。
挽程朝议二首
作者：吴芾
朝代：宋

兵革连年苦乱离，江东耆旧日衰微。身兼五福如公少，眼见重孙自古稀。未厌案头翻贝叶，方荣堂上戏斑衣。东风忽破南柯梦，回首音容涕泪挥。忆昔安舆到郡时，使君欢迓镇江湄。万人踊跃瞻耆艾，千里歌谣美孝慈。盛德所钟门阀在，平生无愧鬼神知。佳城一闭成千古，徒有阴风拂穗帏。
挽程朝议二首·其一
作者：吴芾
朝代：宋
体裁：古风

兵革连年苦乱离，江东耆旧日衰微。身兼五福如公少，眼见重孙自古稀。未厌案头翻贝叶，方荣堂上戏斑衣。东风忽破南柯梦，回首音容涕泪挥。
挽程朝议二首·其二
作者：吴芾
朝代：宋

忆昔安舆到郡时，使君欢迓镇江湄。万人踊跃瞻耆艾，千里歌谣美孝慈。盛德所钟门阀在，平生无愧鬼神知。佳城一闭成千古，徒有阴风拂穗帏。
挽程朝议二首·其二
作者：吴芾
朝代：宋
体裁：古风

忆昔安舆到郡时，使君欢迓镇江湄。万人踊跃瞻耆艾，千里歌谣美孝慈。盛德所钟门阀在，平生无愧鬼神知。佳城一闭成千古，徒有阴风拂繐帏。
挽翟伯寿二首
作者：吴芾
朝代：宋

高情爽气薄云天，洒落真如晋七贤。笔下虫鱼元自得，胸中丘壑更依然。风流已足追千载，寿考胡为不百年。人物此时谁得似，祇应馀庆尚流传。少日为僚古乐成，一时共喜得豪英。盍簪便有功名志，倾盖曾无世俗情。回想旧游如昨梦，顿成尘迹负平生。故人倒指彫零尽，矫首佳城泪欲倾。
挽翟伯寿二首·其一
作者：吴芾
朝代：宋

高情爽气薄云天，洒落真如晋七贤。
笔下虫鱼元自得，胸中丘壑更依然。
风流已足追千载，寿考胡为不百年。
人物此时谁得似，祇应余庆尚流传。
挽翟伯寿二首·其一
作者：吴芾
朝代：宋

高情爽气薄云天，洒落真如晋七贤。笔下虫鱼元自得，胸中丘壑更依然。风流已足追千载，寿考胡为不百年。人物此时谁得似，祇应馀庆尚流传。
挽翟伯寿二首·其二
作者：吴芾
朝代：宋

少日为僚古乐成，一时共喜得豪英。盍簪便有功名志，倾盖曾无世俗情。回想旧游如昨梦，顿成尘迹负平生。故人倒指彫零尽，矫首佳城泪欲倾。
挽翟伯寿二首·其二
作者：吴芾
朝代：宋

少日为僚古乐成，一时共喜得豪英。
盍簪便有功名志，倾盖曾无世俗情。
回想旧游如昨梦，顿成尘迹负平生。
故人倒指雕零尽，矫首佳城泪欲倾。
挽胡经仲二首
作者：吴芾
朝代：宋

千载微言绝，夫君妙独传。钩深探阃奥，养浩塞天渊。忧世心虽切，归田志颇坚。斯文今已矣，空复诵遗编。相距一百里，相从四十年。话言穷理窟，酬唱足诗篇。我始归三径，公胡掩九泉。无由论旧事，尚拟志新阡。
挽胡经仲二首·其一
作者：吴芾
朝代：宋

千载微言绝，夫君妙独传。
鈎深探阃奥，养浩塞天渊。
忧世心虽切，归田志颇坚。
斯文今已矣，空復诵遗编。
挽胡经仲二首·其一
作者：吴芾
朝代：宋

千载微言绝，夫君妙独传。钩深探阃奥，养浩塞天渊。忧世心虽切，归田志颇坚。斯文今已矣，空复诵遗编。
挽胡经仲二首·其二
作者：吴芾
朝代：宋
体裁：五言律诗

相距一百里，相从四十年。话言穷理窟，酬唱足诗篇。我始归三径，公胡掩九泉。无由论旧事，尚拟志新阡。
挽范丞相五首
作者：吴芾
朝代：宋

蚤岁登三事，皇朝第一人。声名塞寰宇，功业在生民。千载风云会，三朝柱石臣。堂堂无复见，空忆吐车茵。伊昔宣和际，公来射策初。独陈天下事，不负古人书。宣室方前席，苍生欲奠居。黑头成奄忽，天意果何如。贵处人臣极，居忘相位尊。朝廷名德重，前辈典刑存。方喜生同世，俄惊吊在门。百年知己恨，寂寞向谁论。七十方强半，天胡不慭遗。致身虽宰辅，遭世已艰危。计策安宗社，勋庸载鼎彝。国雠犹未灭，岂料哲人萎。长计公生日，年年献寿诗。祇今良月近，遽作九泉悲。世事真难料，人生信有涯。西风吹画翣，心折泪空垂。
挽范丞相五首·其一
作者：吴芾
朝代：宋

蚤岁登三事，皇朝第一人。声名塞寰宇，功业在生民。千载风云会，三朝柱石臣。堂堂无复见，空忆吐车茵。
挽范丞相五首·其一
作者：吴芾
朝代：宋

蚤岁登三事，皇朝第一人。
声名塞寰宇，功业在生民。
千载风云会，三朝柱石臣。
堂堂无復见，空忆吐车茵。
挽范丞相五首·其三
作者：吴芾
朝代：宋

贵处人臣极，居忘相位尊。朝廷名德重，前辈典刑存。方喜生同世，俄惊吊在门。百年知己恨，寂寞向谁论。
挽范丞相五首·其三
作者：吴芾
朝代：宋

贵处人臣极，居忘相位尊。
朝廷名德重，前辈典刑存。
方喜生同世，俄惊弔在门。
百年知己恨，寂寞向谁论。
挽范丞相五首·其二
作者：吴芾
朝代：宋
体裁：五言律诗

伊昔宣和际，公来射策初。独陈天下事，不负古人书。宣室方前席，苍生欲奠居。黑头成奄忽，天意果何如。
挽范丞相五首·其五
作者：吴芾
朝代：宋
体裁：五言律诗

长计公生日，年年献寿诗。祇今良月近，遽作九泉悲。世事真难料，人生信有涯。西风吹画翣，心折泪空垂。
挽范丞相五首·其四
作者：吴芾
朝代：宋

七十方强半，天胡不慭遗。致身虽宰辅，遭世已艰危。计策安宗社，勋庸载鼎彝。国雠犹未灭，岂料哲人萎。
挽范丞相五首·其四
作者：吴芾
朝代：宋

七十方强半，天胡不憗遗。
致身虽宰辅，遭世已艰危。
计策安宗社，勋庸载鼎彝。
国雠犹未灭，岂料哲人萎。
挽袁正言
作者：吴芾
朝代：宋

言路同游记昔年，英风凛凛共推贤。从容峨豸霜台上，感慨婴鳞黼扆前。持橐自应登禁闼，乘轺聊复向江壖。一朝岂料成千古，空有清规后代传。
挽袁正言
作者：吴芾
朝代：宋

言路同游记昔年，英风凛凛共推贤。
从容峩豸霜台上，感慨婴鳞黼扆前。
持橐自应登禁闼，乘轺聊復向江壖。
一朝岂料成千古，空有清规后代传。
挽谢次安二首
作者：吴芾
朝代：宋

耆旧今无几，乡闾素所依。官登五马贵，年及七旬稀。一旦成长往，九原谁与归。寒风吹画翣，回首泪空挥。场屋声名久，簪绅誉望优。心虽驰北阙，化止被南州。缅想生无憾，犹怜志未酬。庭阶有兰玉，身后复何忧。
挽谢次安二首·其一
作者：吴芾
朝代：宋
体裁：五言律诗

耆旧今无几，乡闾素所依。官登五马贵，年及七旬稀。一旦成长往，九原谁与归。寒风吹画翣，回首泪空挥。
挽谢次安二首·其二
作者：吴芾
朝代：宋

场屋声名久，簪绅誉望优。心虽驰北阙，化止被南州。缅想生无憾，犹怜志未酬。庭阶有兰玉，身后复何忧。
挽谢次安二首·其二
作者：吴芾
朝代：宋

场屋声名久，簪绅誉望优。
心虽驰北阙，化止被南州。
缅想生无憾，犹怜志未酬。
庭阶有兰玉，身后復何忧。
挽郑武子
作者：吴芾
朝代：宋

中原耆旧久彫零，赖有夫君尚典刑。持节有心吞朔骑，请缨无路报朝廷。壮图落落嗟难合，末俗纷纷笑独醒。坐蜕已超尘世去，空馀遗像在丹青。
挽郑武子
作者：吴芾
朝代：宋

中原耆旧久雕零，頼有夫君尚典刑。
持节有心吞朔骑，请缨无路报朝廷。
壮图落落嗟难合，末俗纷纷笑独醒。
坐蜕已超尘世去，空余遗像在丹青。
挽钱省干
作者：吴芾
朝代：宋

高义由来擅月评，壮年锐志立功名。
助平逆党谋先定，谩駡凶酋色不惊。
赤帻蹉跎怜晚景，青云腾蹋负平生。
祇应余庆钟兰玉，桂籍传芳奕世荣。
挽钱省干
作者：吴芾
朝代：宋

高义由来擅月评，壮年锐志立功名。助平逆党谋先定，谩骂凶酋色不惊。赤帻蹉跎怜晚景，青云腾蹋负平生。祇应馀庆钟兰玉，桂籍传芳奕世荣。
挽陈兖仲
作者：吴芾
朝代：宋

慷慨平羣盗，能为众所难。
身虽淹武弁，志不负儒冠。
义概千钧重，心田万顷宽。
故山方适意，清梦忽惊残。
挽陈兖仲
作者：吴芾
朝代：宋

慷慨平群盗，能为众所难。身虽淹武弁，志不负儒冠。义概千钧重，心田万顷宽。故山方适意，清梦忽惊残。
挽陈巡检
作者：吴芾
朝代：宋
体裁：七言律诗

夫君端是一时豪，排难捐躯不惮劳。忠义自能全里社，姓名那肯辱铨曹。一生倜傥心常逸，五世团栾寿更高。瞑目定知无可憾，九原风树漫悲号。
挽鹿国强二首
作者：吴芾
朝代：宋

藉甚鸣场屋，居然好弟兄。桂林同擢秀，梓里顿增荣。泮水清规在，家山雅趣成。投簪方自适，何处掩佳城。仕宦吾乡少，咸尊鲁一儒。名虽登上第，身不到亨衢。耆旧今垂尽，游从孰与俱。百年如梦幻，回首但惊呼。
挽鹿国强二首·其一
作者：吴芾
朝代：宋
体裁：五言律诗

藉甚鸣场屋，居然好弟兄。桂林同擢秀，梓里顿增荣。泮水清规在，家山雅趣成。投簪方自适，何处掩佳城。
挽鹿国强二首·其二
作者：吴芾
朝代：宋
体裁：五言律诗

仕宦吾乡少，咸尊鲁一儒。名虽登上第，身不到亨衢。耆旧今垂尽，游从孰与俱。百年如梦幻，回首但惊呼。
捉月台
作者：吴芾
朝代：宋
体裁：七言绝句

谪仙捉月古今传，我访遗踪似未然。山下浊流长混混，夜深安得水中天。
新创太平楼未及落成而去漫留一绝
作者：吴芾
朝代：宋
体裁：七言绝句

登临祇待此楼成，要与邦人乐太平。甫及楼成余已去，匆匆一眺但凝情。
早行五首
作者：吴芾
朝代：宋

畏暑凌晨更疾驱，疏星影里度篮舆。忽惊道上人如堵，知是田家出趁墟。此地惟多古树林，路傍处处足清阴。行人九夏热如火，到此清风忽满襟。长涂终日困炎蒸，破晓扶衰强趁程。好是篮舆桥上过，一钩斜月水中明。跋涉州涂仅八旬，今朝才得次安仁。更须五日为行客，方得开藩见吏民。我无政术强为官，所至将迎每厚颜。何事深村赤脚妇，亦闻钲鼓出篱间。
早行五首·其一
作者：吴芾
朝代：宋

畏暑凌晨更疾驱，疏星影裏度篮舆。
忽惊道上人如堵，知是田家出趁墟。
早行五首·其一
作者：吴芾
朝代：宋

畏暑凌晨更疾驱，疏星影里度篮舆。忽惊道上人如堵，知是田家出趁墟。
早行五首·其三
作者：吴芾
朝代：宋

长涂终日困炎蒸，破晓扶衰强趁程。
好是篮舆桥上过，一鈎斜月水中明。
早行五首·其三
作者：吴芾
朝代：宋

长涂终日困炎蒸，破晓扶衰强趁程。好是篮舆桥上过，一钩斜月水中明。
早行五首·其二
作者：吴芾
朝代：宋
体裁：七言绝句

此地惟多古树林，路傍处处足清阴。行人九夏热如火，到此清风忽满襟。
早行五首·其五
作者：吴芾
朝代：宋
体裁：七言绝句

我无政术强为官，所至将迎每厚颜。何事深村赤脚妇，亦闻钲鼓出篱间。
早行五首·其四
作者：吴芾
朝代：宋

跋涉州涂仅八旬，今朝才得次安仁。更须五日为行客，方得开藩见吏民。
早行五首·其四
作者：吴芾
朝代：宋

跋涉州涂仅八旬，今朝纔得次安仁。
更须五日为行客，方得开藩见吏民。
昔杯渡禅师自西域开山隠静止携五叶松来岁月既远余求此山中之松已化为乌有矣护国远老知余此意遍搜之天台山中得于玉霄峰下移以见饷遂为林下之光因诗以谢之
作者：吴芾
朝代：宋
体裁：七言绝句

杯渡移从西域来，一枝五叶翠成堆。谢师致此为吾寿，使向湖山深处栽。
春尽同诸公游紫岩各赋六言
作者：吴芾
朝代：宋
体裁：六言诗

一径草深迷路，万点花飞到天。明日定知春去，祇今便是残年。
春阅偶成三首
作者：吴芾
朝代：宋

晓驱千骑出郊坰，极目江天万里晴。风入鼓鼙声益壮，日烘旗帜色增明。安边虽是难忘战，和众由来在戢兵。但愿从今烽燧息，早归林下看升平。大阅归来日未西，柳丝摇曳草萋迷。桑开蝉翼枝方绿，麦露虾须穗半齐。池面新荷争出水，道傍飞燕竞衔泥。风光撩我归心动，犹喜初无杜宇啼。肩摩袂属拥如山，夹道争看大阅还。无限儿童齐拍手，几多父老尽酡颜。八方共乐青春好，我亦常欣白昼闲。无奈老来归念重，梦魂夜夜绕乡关。
春阅偶成三首·其一
作者：吴芾
朝代：宋

晓驱千骑出郊坰，极目江天万里晴。风入鼓鼙声益壮，日烘旗帜色增明。安边虽是难忘战，和众由来在戢兵。但愿从今烽燧息，早归林下看升平。
春阅偶成三首·其一
作者：吴芾
朝代：宋

晓驱千骑出郊垧，极目江天万里晴。
风入鼓鼙声益壮，日烘旗帜色增明。
安边虽是难忘战，和众由来在戢兵。
但愿从今烽燧息，早归林下看昇平。
春阅偶成三首·其三
作者：吴芾
朝代：宋
体裁：七言律诗

肩摩袂属拥如山，夹道争看大阅还。无限儿童齐拍手，几多父老尽酡颜。八方共乐青春好，我亦常欣白昼闲。无奈老来归念重，梦魂夜夜绕乡关。
春阅偶成三首·其二
作者：吴芾
朝代：宋

大阅归来日未西，柳丝摇曳草萋迷。桑开蝉翼枝方绿，麦露虾须穗半齐。池面新荷争出水，道傍飞燕竞衔泥。风光撩我归心动，犹喜初无杜宇啼。
春阅偶成三首·其二
作者：吴芾
朝代：宋

大阅归来日未西，柳丝摇曳草萋迷。
桑开蝉翼枝方绿，麦露虾鬚穗半齐。
池面新荷争出水，道傍飞燕竞衔泥。
风光撩我归心动，犹喜初无杜宇啼。
春雨不止鲁漕有二诗因次韵
作者：吴芾
朝代：宋

青春能几何，况已过寒食。此时对东风，一日亦可惜。正好倒清尊，呼妇戛鸣瑟。胡不少自宽，兀坐有忧色。一春雨已多，连日风更力。安得补天漏，坐待江月白。春日固喜雨，雨多亦可已。若为尚霶？，连月烟浪里。江湖更瀰漫，不见蒲与苇。有时漏日光，烘云薄如纸。欲晴又复阴，何以慰田里。郁郁不能舒，一坐四五起。
春雨不止鲁漕有二诗因次韵·其一
作者：吴芾
朝代：宋
体裁：古风

青春能几何，况已过寒食。此时对东风，一日亦可惜。正好倒清尊，呼妇戛鸣瑟。胡不少自宽，兀坐有忧色。一春雨已多，连日风更力。安得补天漏，坐待江月白。
春雨不止鲁漕有二诗因次韵·其二
作者：吴芾
朝代：宋

春日固喜雨，雨多亦可已。若为尚霶？，连月烟浪里。江湖更瀰漫，不见蒲与苇。有时漏日光，烘云薄如纸。欲晴又复阴，何以慰田里。郁郁不能舒，一坐四五起。
春雨不止鲁漕有二诗因次韵·其二
作者：吴芾
朝代：宋
体裁：古风

春日固喜雨，雨多亦可已。若为尚霶�，连月烟浪里。江湖更瀰漫，不见蒲与苇。有时漏日光，烘云薄如纸。欲晴又复阴，何以慰田里。郁郁不能舒，一坐四五起。
春雨不止鲁漕有二诗因次韵·其二
作者：吴芾
朝代：宋

春日固喜雨，雨多亦可已。
若为尚霶𩃱，连月烟浪裏。
江湖更瀰漫，不见蒲与苇。
有时漏日光，烘云薄如纸。
欲晴又復阴，何以慰田里。
鬰鬰不能舒，一坐四五起。
是日大雪际晚復晴月色辉映尤为可喜偶成数句
作者：吴芾
朝代：宋
体裁：七言律诗

满城着地折红莲，天使今宵乐事全。已是雪中千里白，更兼月色十分圆。胡为佳客犹辞醉，正恐明年未必然。我欲乞身归去也，悬知此酒是离筵。
晚晴三首
作者：吴芾
朝代：宋

洗尽妖氛喜乍晴，风生万马四蹄轻。天时人事俱相契，敢有纤儿更弄兵。时巡中外已欢呼，那值天晴喜浴凫。路上捷音良可庆，王师所至若摧枯。三分春色二分过，那更连宵风雨多。试向园中问消息，不知还尚有花么。
晚晴三首·其一
作者：吴芾
朝代：宋
体裁：七言绝句

洗尽妖氛喜乍晴，风生万马四蹄轻。天时人事俱相契，敢有纤儿更弄兵。
晚晴三首·其三
作者：吴芾
朝代：宋
体裁：七言绝句

三分春色二分过，那更连宵风雨多。试向园中问消息，不知还尚有花么。
晚晴三首·其二
作者：吴芾
朝代：宋

时巡中外已欢呼，那值天晴喜浴凫。路上捷音良可庆，王师所至若摧枯。
晚晴三首·其二
作者：吴芾
朝代：宋

时巡中外已欢呼，那值天晴喜浴鳬。
路上捷音良可庆，王师所至若摧枯。
暮春感怀
作者：吴芾
朝代：宋

寰区殊未定，怀抱几时宽。倦马驱驰苦，穷猿叫啸酸。烟深春草碧，日薄暮云寒。岂料沧波上，经年驻玉銮。是处兵戈满，谁言宇宙宽。战声惊胆破，春色入心酸。北狩江天远，东巡海气寒。野人元任运，愁梦亦随銮。途穷朝绝爨，世乱夜忘眠。遁迹几无地，全生赖有天。江山春满眼，豺虎日骈肩。万事愁歌里，看花泪迸泉。忆昔平居日，春来足醉眠。黄鹂鸣绿树，白鸟印青天。片片花经眼，垂垂柳拂肩。谁知遭丧乱，空负酒如泉。
暮春感怀·其一
作者：吴芾
朝代：宋
体裁：五言律诗

寰区殊未定，怀抱几时宽。倦马驱驰苦，穷猿叫啸酸。烟深春草碧，日薄暮云寒。岂料沧波上，经年驻玉銮。
暮春感怀·其三
作者：吴芾
朝代：宋

途穷朝绝爨，世乱夜忘眠。遁迹几无地，全生赖有天。江山春满眼，豺虎日骈肩。万事愁歌里，看花泪迸泉。
暮春感怀·其三
作者：吴芾
朝代：宋

途穷朝绝爨，世乱夜忘眠。
遁迹几无地，全生頼有天。
江山春满眼，豺虎日骈肩。
万事愁歌裏，看花泪迸泉。
暮春感怀·其二
作者：吴芾
朝代：宋
体裁：五言律诗

是处兵戈满，谁言宇宙宽。战声惊胆破，春色入心酸。北狩江天远，东巡海气寒。野人元任运，愁梦亦随銮。
暮春感怀·其四
作者：吴芾
朝代：宋
体裁：五言律诗

忆昔平居日，春来足醉眠。黄鹂鸣绿树，白鸟印青天。片片花经眼，垂垂柳拂肩。谁知遭丧乱，空负酒如泉。
曾元伯以余七十用韵见庆復和之
作者：吴芾
朝代：宋
体裁：七言律诗

迂疏如我世间稀，自笑于时百不宜。但欲平生无鬼责，岂期长命有天知。七旬虽慰白司马，三黜空惭柳士师。多谢君诗远相庆，一披顿解老人颐。
月下独酌有怀梁丈因和前韵以寄且约为明夜之集
作者：吴芾
朝代：宋

晚来清跸驻旌麾，月色分明彻四围。
对景已欣羣动息，仰天还觉众星稀。
如今路入中原去，看即春从上苑归。
况是昇平时节近，一尊相属且忘机。
月下独酌有怀梁丈因和前韵以寄且约为明夜之集
作者：吴芾
朝代：宋

晚来清跸驻旌麾，月色分明彻四围。对景已欣群动息，仰天还觉众星稀。如今路入中原去，看即春从上苑归。况是升平时节近，一尊相属且忘机。
月岩
作者：吴芾
朝代：宋

半轮斜月挂岩边，见者多应叹未圆。
圆极会如鈎样曲，何如此月镇婵娟。
月岩
作者：吴芾
朝代：宋

半轮斜月挂岩边，见者多应叹未圆。圆极会如钩样曲，何如此月镇婵娟。
月沼
作者：吴芾
朝代：宋
体裁：七言绝句

大道从来恶满盈，脱身便欲老岩扃。杜门渐解埋光意，积水姑为半月形。
有感
作者：吴芾
朝代：宋
体裁：七言律诗

自度吾生不久长，老怀犹自爱风光。春来扶杖观花急，夏到穿林看笋忙。无限故人成鬼录，几多逐客寓他乡。我今幸得身无事，剩向湖边醉几场。
有感
作者：吴芾
朝代：宋

阴阳失调燮，岁事成大饥。我闻江湖间，细民竞流离。疗饥已无食，卒岁还无衣。民穷聚为盗，自古诚有之。不谓严冬日，宛如暮春时。里闾疫疠起，灾迍逮婴儿。今已岁残腊，不见雪片飞。中夜不能寐，念此方涕洟。上天复赫怒，雷声震四维。骤雨相继作，奔电仍交驰。连夕不能止，远近俱忧疑。我心更惊愕，倍畏天之威。炷香拜庭下，再三为民祈。愿天正时令，顺行无逆施。反雷变作雪，盈尺以为期。庶几宇宙内，物物各得宜。
有感
作者：吴芾
朝代：宋

阴阳失调燮，岁事成大饥。
我闻江湖间，细民竞流离。
疗饥已无食，卒岁还无衣。
民穷聚为盗，自古诚有之。
不谓严冬日，宛如暮春时。
里闾疫疠起，灾迍逮婴儿。
今已岁残腊，不见雪片飞。
中夜不能寐，念此方涕洟。
上天復赫怒，雷声震四维。
骤雨相继作，奔电仍交驰。
连夕不能止，远近俱忧疑。
我心更惊愕，倍畏天之威。
炷香拜庭下，再三为民祈。
愿天正时令，顺行无逆施。
反雷变作雪，盈尺以为期。
庶几宇宙内，物物各得宜。
有感十首
作者：吴芾
朝代：宋

当年旧迹已尘埃，晓日犹疑讲殿开。涕泪不知黄屋处，伤心时有北人回。延福池台荆棘深，上皇无复更登临。寂寥崇观当年事，愁绝关河万里心。洛邑尘氛暗不开，百年宫殿总成灰。柏城昼日风萧瑟，不见朝陵敕使来。塞曲咿呜催断肠，毡车轣辘载啼妆。汉家近属三千客，性命如丝寄虎狼。草芥萧然十阁珍，车中妆具不时新。留犁服匿谁供给，台阁悠悠食肉人。蜀锦机中瑞鹘盘，宫袍岁岁给千官。朱门次第皆轻暖，御所空悲易水寒。雪压穹庐风怒号，纷然羊马杂腥臊。遥知玉座无馀地，叹息功臣甲第高。河山关塞一万里，文武衣冠二百年。四海萧条宫殿去，无人解道取幽燕。漠漠黄云塞草低，南人空说翠舆归。孤臣泪尽仍尝胆，白首江湖雁北飞。宫院深深今是非，可无三户报秦期。直应更作包胥泣，未抵含冤屈宋词。
有感十首·其一
作者：吴芾
朝代：宋
体裁：七言绝句

当年旧迹已尘埃，晓日犹疑讲殿开。涕泪不知黄屋处，伤心时有北人回。
有感十首·其七
作者：吴芾
朝代：宋

雪压穹庐风怒号，纷然羊马杂腥臊。
遥知玉座无余地，叹息功臣甲第高。
有感十首·其七
作者：吴芾
朝代：宋

雪压穹庐风怒号，纷然羊马杂腥臊。遥知玉座无馀地，叹息功臣甲第高。
有感十首·其三
作者：吴芾
朝代：宋
体裁：七言绝句

洛邑尘氛暗不开，百年宫殿总成灰。柏城昼日风萧瑟，不见朝陵敕使来。
有感十首·其九
作者：吴芾
朝代：宋
体裁：七言绝句

漠漠黄云塞草低，南人空说翠舆归。孤臣泪尽仍尝胆，白首江湖雁北飞。
有感十首·其二
作者：吴芾
朝代：宋

延福池台荆棘深，上皇无复更登临。寂寥崇观当年事，愁绝关河万里心。
有感十首·其二
作者：吴芾
朝代：宋

延福池台荆棘深，上皇无復更登临。
寂寥崇观当年事，愁绝关河万里心。
有感十首·其五
作者：吴芾
朝代：宋
体裁：七言绝句

草芥萧然十阁珍，车中妆具不时新。留犁服匿谁供给，台阁悠悠食肉人。
有感十首·其八
作者：吴芾
朝代：宋
体裁：七言绝句

河山关塞一万里，文武衣冠二百年。四海萧条宫殿去，无人解道取幽燕。
有感十首·其六
作者：吴芾
朝代：宋
体裁：七言绝句

蜀锦机中瑞鹘盘，宫袍岁岁给千官。朱门次第皆轻暖，御所空悲易水寒。
有感十首·其十
作者：吴芾
朝代：宋
体裁：七言绝句

宫院深深今是非，可无三户报秦期。直应更作包胥泣，未抵含冤屈宋词。
有感十首·其四
作者：吴芾
朝代：宋

塞曲咿呜催断肠，毡车轣辘载啼妆。汉家近属三千客，性命如丝寄虎狼。
有感十首·其四
作者：吴芾
朝代：宋

塞曲咿呜催断肠，氊车轣辘载啼妆。
汉家近属三千客，性命如丝寄虎狼。
未腊已见四白偶得数语呈子寿且述挽留之意
作者：吴芾
朝代：宋
体裁：七言律诗

人言三白兆丰年，四白欣逢向腊前。细糁芦花初着地，乱飘柳絮忽漫天。雅宜领客登台上，正欲开尊向酒边。乐岁幸君同赋咏，若为归棹遽翩然。
朱世同喜雪中得酒出佳篇相谢用韵奉酬
作者：吴芾
朝代：宋

吾子一布衣，抱道仍怀德。人虽仰其高，耐寒如松柏。亦复诮其介，忍穷如铁石。欲耕且无田，欲住且无宅。借人茅舍居，破漏无遮幂。兀坐懒扫除，凝尘常满席。文章老更成，初不事雕刻。间为场屋游，往往遭弃掷。进取既不谐，资身又无策。敩学三十年，尝作离乡客。亦岂无六亲，为亲成间隔。亦欲求知音，无奈俗眼白。不知何所负，半生罹此厄。空读万卷书，不得稽古力。昨朝起开门，雪深平地尺。极目望四郊，万里如一色。穷人尽皱眉，共畏寒威逼。亦大不能堪，君独无戚戚。危然书窗下，哦诗度朝夕。我送一壶酒，酒面蛆浮碧。但可浇愁肠，岂足资欢适。君乃走长篇，再三叙感激。笔下有如君，足为人楷式。勿谓道难行，自古有通塞。时来会见上通津，莫忧计拙无衣食。
朱世同喜雪中得酒出佳篇相谢用韵奉酬
作者：吴芾
朝代：宋

吾子一布衣，抱道仍怀德。
人虽仰其高，耐寒如松柏。
亦復诮其介，忍穷如铁石。
欲耕且无田，欲住且无宅。
借人茅舍居，破漏无遮幂。
兀坐懒扫除，凝尘常满席。
文章老更成，初不事雕刻。
间为场屋游，往往遭弃掷。
进取既不谐，资身又无策。
斆学三十年，尝作离乡客。
亦岂无六亲，为亲成间隔。
亦欲求知音，无奈俗眼白。
不知何所负，半生罹此厄。
空读万卷书，不得稽古力。
昨朝起开门，雪深平地尺。
极目望四郊，万里如一色。
穷人尽皱眉，共畏寒威逼。
亦大不能堪，君独无戚戚。
危然书窗下，哦诗度朝夕。
我送一壶酒，酒面蛆浮碧。
但可浇愁肠，岂足资欢适。
君乃走长篇，再三叙感激。
笔下有如君，足为人楷式。
勿谓道难行，自古有通塞。
时来会见上通津，莫忧计拙无衣食。
机简堂余里人也在方外三十年未识其面乾道己丑余帅豫章乃自圆通来谒与之款语连日忘疲不谓末法中有此龙象且喜余里之有人因其归作诗以送之
作者：吴芾
朝代：宋

我家石井旁，山水非不奇。所恨过从少，无与同襟期。独幸里巷间，高僧有二机。大机传祖印，海内声名驰。晚归结草庵，杜门人莫窥。嗟哉已物化，不见三十期。我为铭其塔，世犹仰清规。小机真龙象，方为人天师。宴坐一禅榻，天花零乱飞。闻名亦二纪，颇愧会面稀。忽自庐阜来，访我江之湄。共说无生话，不觉日晷移。顾我麋鹿姿，久欲脱絷羁。来日宁有几，扰扰将何为。一点退闲心，不谓师已知。祇俟及新岁，上章力丐归。师傥还故里，愿言款柴扉。我虽无长物，亦有筇一枝。正欲穿林壑，相与穷幽微。庶几进此道，尽洗平生非。
机简堂余里人也在方外三十年未识其面干道己丑余帅豫章乃自圆通来谒与之款语连日忘疲不谓末法中有此龙象且喜余里之有人因其归作诗以送之
作者：吴芾
朝代：宋

我家石井旁，山水非不奇。
所恨过从少，无与同襟期。
独幸里巷间，高僧有二机。
大机传祖印，海内声名驰。
晚归结草庵，杜门人莫窥。
嗟哉已物化，不见三十朞。
我为铭其塔，世犹仰清规。
小机真龙象，方为人天师。
宴坐一禅榻，天花零乱飞。
闻名亦二纪，颇愧会面稀。
忽自庐阜来，访我江之湄。
共说无生话，不觉日晷移。
顾我麋鹿姿，久欲脱馽羁。
来日宁有几，扰扰将何为。
一点退闲心，不谓师已知。
祇俟及新岁，上章力丐归。
师傥还故里，愿言款柴扉。
我虽无长物，亦有筇一枝。
正欲穿林壑，相与穷幽微。
庶几进此道，尽洗平生非。
机简堂自隐静归为万年主人访余林下相与道旧因以述怀
作者：吴芾
朝代：宋

吾乡本仙窟，石井尤奇特。民物生其间，古来盖千亿。惟师与我家，所居共阡陌。少小初无殊，长乃分儒释。术业虽不同，于道俱有得。师为方外游，声价已籍籍。象教久衰微，赖师振业席。炉鞴与钳锤，信有弥天力。果续佛慧命，作大善知识。我虽登禁涂，无功亦无德。但有忧国心，徒劳竟何益。挂冠归林下，面亦无惭色。知心独有师，相视笑莫逆。每思共谈玄，倾倒此胸臆。江浙遥相望，恨不生羽翼。昨朝忽惠然，得得访泉石。一见双眼明，欢喜几折屐。第念我与师，彼此头颅白。世路方艰难，老去合休息。师既归故乡，不应复他适。愿言却世缘，来伴我幽寂。相看成二老，永为闾里式。
机简堂自隠静归为万年主人访余林下相与道旧因以述怀
作者：吴芾
朝代：宋

吾乡本仙窟，石井尤奇特。
民物生其间，古来盖千亿。
惟师与我家，所居共阡陌。
少小初无殊，长乃分儒释。
术业虽不同，于道俱有得。
师为方外游，声价已籍籍。
象教久衰微，頼师振业席。
炉鞴与钳锤，信有弥天力。
果续佛慧命，作大善知识。
我虽登禁涂，无功亦无德。
但有忧国心，徒劳竟何益。
挂冠归林下，面亦无惭色。
知心独有师，相视笑莫逆。
每思共谈玄，倾倒此胸臆。
江浙遥相望，恨不生羽翼。
昨朝忽惠然，得得访泉石。
一见双眼明，欢喜几折屐。
第念我与师，彼此头颅白。
世路方艰难，老去合休息。
师既归故乡，不应復他适。
愿言却世缘，来伴我幽寂。
相看成二老，永为闾里式。
权郡许丈饯别于蛾眉亭怅然有作
作者：吴芾
朝代：宋
体裁：七言绝句

此邦是处见蛾眉，独有斯亭见处奇。对此已添离别恨，可堪更值夕阳时。
李仓子长按行偶成四韵奉呈
作者：吴芾
朝代：宋

强把州麾楚水东，星轺临按偶相逢。平居已是同闾里，岁晚还来托部封。千里江山多契阔，一樽风月且从容。我将投绂林泉去，拭目公归侍九重。长年踪迹叹西东，此地那知得会逢。老去我将归梓里，时来君合拜芝封。故交零落添新冢，晚景衰颓减旧容。今日尊前休惜醉，回头千里暮山重。
李仓子长按行偶成四韵奉呈·其一
作者：吴芾
朝代：宋

强把州麾楚水东，星轺临按偶相逢。平居已是同闾里，岁晚还来托部封。千里江山多契阔，一樽风月且从容。我将投绂林泉去，拭目公归侍九重。
李仓子长按行偶成四韵奉呈·其一
作者：吴芾
朝代：宋

强把州麾楚水东，星轺临按偶相逢。
平居已是同闾里，岁晚还来託部封。
千里江山多契阔，一樽风月且从容。
我将投绂林泉去，拭目公归侍九重。
李仓子长按行偶成四韵奉呈·其二
作者：吴芾
朝代：宋
体裁：七言律诗

长年踪迹叹西东，此地那知得会逢。老去我将归梓里，时来君合拜芝封。故交零落添新冢，晚景衰颓减旧容。今日尊前休惜醉，回头千里暮山重。
李子仪喜津改秩作诗相庆因次韵
作者：吴芾
朝代：宋

懒复从人问里评，纵今得誉亦虚声。有儿第使传儒业，改秩何期冒宠荣。敢望芝兰如谢氏，但亲松菊学渊明。烦君慰藉来佳句，读罢欣然酒一倾。有屋依山复面湖，幽栖试问有谁如。门前更种千竿竹，堂上还堆万卷书。每恨暮年方卜筑，岂知今日得安居。鲤庭况有新桃李，莫惜时来长者车。
李子仪喜津改秩作诗相庆因次韵·其一
作者：吴芾
朝代：宋

懒复从人问里评，纵今得誉亦虚声。有儿第使传儒业，改秩何期冒宠荣。敢望芝兰如谢氏，但亲松菊学渊明。烦君慰藉来佳句，读罢欣然酒一倾。
李子仪喜津改秩作诗相庆因次韵·其一
作者：吴芾
朝代：宋

懒復从人问里评，纵今得誉亦虚声。
有儿第使传儒业，改秩何期冒宠荣。
敢望芝兰如谢氏，但亲松菊学渊明。
烦君慰藉来佳句，读罢欣然酒一倾。
李子仪喜津改秩作诗相庆因次韵·其二
作者：吴芾
朝代：宋

有屋依山复面湖，幽栖试问有谁如。门前更种千竿竹，堂上还堆万卷书。每恨暮年方卜筑，岂知今日得安居。鲤庭况有新桃李，莫惜时来长者车。
李子仪喜津改秩作诗相庆因次韵·其二
作者：吴芾
朝代：宋

有屋依山復面湖，幽栖试问有谁如。
门前更种千竿竹，堂上还堆万卷书。
每恨暮年方卜筑，岂知今日得安居。
鲤庭况有新桃李，莫惜时来长者车。
松岭
作者：吴芾
朝代：宋
体裁：七言绝句

君爱山间十八公，俨然风操出樊笼。四时已占青青色，更有松黄胜万红。
桂堂
作者：吴芾
朝代：宋
体裁：七言绝句

长恨年年月窟秋，无人共拍酒船浮。君家双桂开时节，我欲从君载酒游。
桃花菊
作者：吴芾
朝代：宋

秋来不谓见春华，疑与春风是一家。已向枝头开菊蕊，更来菊上作桃花。名园看尽好花枝，黄菊施朱独未窥。应是天怜秋寂寞，故分春色到东篱。
桃花菊·其一
作者：吴芾
朝代：宋
体裁：七言绝句

秋来不谓见春华，疑与春风是一家。已向枝头开菊蕊，更来菊上作桃花。
桃花菊·其二
作者：吴芾
朝代：宋
体裁：七言绝句

名园看尽好花枝，黄菊施朱独未窥。应是天怜秋寂寞，故分春色到东篱。
梅亭盖旧太守徐公禋所作传者谓公得庾岭梅移种于此故创斯亭余来相距未六十年曩日之梅已无复有感时追往因取野梅环植之仍赋二绝
作者：吴芾
朝代：宋

已无庾岭旧时梅，但见梅亭向水开。遐想风流犹彷佛，更将梅绕四檐栽。种梅我始效徐公，已觉幽香鼻观通。寄语后人无剪伐，要令凋郡识春风。
梅亭盖旧太守徐公禋所作传者谓公得庾岭梅移种于此故创斯亭余来相距未六十年曩日之梅已无復有感时追往因取野梅环植之仍赋二绝·其一
作者：吴芾
朝代：宋
体裁：七言绝句

已无庾岭旧时梅，但见梅亭向水开。遐想风流犹彷佛，更将梅绕四檐栽。
梅亭盖旧太守徐公禋所作传者谓公得庾岭梅移种于此故创斯亭余来相距未六十年曩日之梅已无復有感时追往因取野梅环植之仍赋二绝·其二
作者：吴芾
朝代：宋
体裁：七言绝句

种梅我始效徐公，已觉幽香鼻观通。寄语后人无剪伐，要令凋郡识春风。
梅庄主人袖诗见过累日欲得次韵以汩汩无暇且和一绝
作者：吴芾
朝代：宋
体裁：七言绝句

偶驱小队踏苍苔，无数梅花照眼开。更有高人同胜赏，此行端是不虚来。
梅怨
作者：吴芾
朝代：宋

几年不见主人归，及见开时又别离。若也有花无分赏，何如休种满园池。我与梅花素有期，故应花怨我轻离。巡檐索笑宁无日，少待归来酒作池。
梅怨·其一
作者：吴芾
朝代：宋
体裁：七言绝句

几年不见主人归，及见开时又别离。若也有花无分赏，何如休种满园池。
梅怨·其二
作者：吴芾
朝代：宋
体裁：七言绝句

我与梅花素有期，故应花怨我轻离。巡檐索笑宁无日，少待归来酒作池。
梅花下闻角声
作者：吴芾
朝代：宋
体裁：七言绝句

兀坐江城厌寂寥，喜逢春色上梅梢。寄言画角休吹遍，留与铃斋作淡交。
梅花下饮茶又成二绝
作者：吴芾
朝代：宋

昨日花前酒太过，今朝怕见近流霞。不应辜负花枝去，且嗅清香倍饮茶。强拈茶碗对梅花，应是花神笑我多。更取香醪拚一醉，不禁风味恼人何。
梅花下饮茶又成二绝·其一
作者：吴芾
朝代：宋
体裁：七言绝句

昨日花前酒太过，今朝怕见近流霞。不应辜负花枝去，且嗅清香倍饮茶。
梅花下饮茶又成二绝·其二
作者：吴芾
朝代：宋
体裁：七言绝句

强拈茶碗对梅花，应是花神笑我多。更取香醪拚一醉，不禁风味恼人何。
次韵沈漕使寄和碧云亭之作
作者：吴芾
朝代：宋

衰年厌尘劳，久念作净观。奉祠还故山，阅岁更过半。草草结茅庐，虽无轮与奂。水作绿罗衣，山为青玉案。自足了馀生，岂谓浮名绊。牵从江上来，去国同王粲。既与猿鹤疏，还惊鸥鹭散。公馀坐危亭，四顾云影乱。新诗忽鼎来，累日饱吟玩。洗我胸中尘，宛如睹清盼。信知隐侯家，句法有成算。方今苦乏材，当馈屡兴叹。如公人物英，宁久从远宦。会见御追风，起自长淮畔。
次韵沈漕使寄和碧云亭之作
作者：吴芾
朝代：宋

衰年厌尘劳，久念作浄观。
奉祠还故山，阅岁更过半。
草草结茅庐，虽无轮与奂。
水作绿罗衣，山为青玉案。
自足了余生，岂谓浮名绊。
牵从江上来，去国同王粲。
既与猿鹤疏，还惊鸥鹭散。
公余坐危亭，四顾云影乱。
新诗忽鼎来，累日饱吟玩。
洗我胸中尘，宛如覩清盼。
信知隠侯家，句法有成算。
方今苦乏材，当馈屡兴叹。
如公人物英，宁久从远宦。
会见御追风，起自长淮畔。
次韵沈漕寄和题碧云亭之作
作者：吴芾
朝代：宋

昔日危亭迹已陈，我来聊试运风斤。断垣无复生青草，旧观依然耸碧云。千里江山檐下见，一天星斗坐中分。他时有客来登览，应记当年老使君。
次韵沈漕寄和题碧云亭之作
作者：吴芾
朝代：宋

昔日危亭迹已陈，我来聊试运风斤。
断垣无復生青草，旧观依然耸碧云。
千里江山檐下见，一天星斗坐中分。
他时有客来登览，应记当年老使君。
水调歌头
作者：吴芾
朝代：宋
体裁：词

九月二十六，公相纪生辰。
橙黄橘绿时候，天气暖於春。
奎画有堂辉焕，中著台星一点，长伴寿星明。
衮衮有家庆，未羡古徐卿。
谢元枢，营绿野，避洪名。
六年裁剸国事，曾费几精神。
歇了傅岩霖雨，闲了孤舟野渡，旒冕合知心。
吾道苟尊尚，元不在蒲轮。
水调歌头·九月二十六
作者：吴芾
朝代：宋

九月二十六，公相纪生辰。
橙黄橘绿时候，天气暖于春。
奎画有堂辉焕，中着台星一点，长伴寿星明。
衮衮有家庆，未羡古徐卿。
谢元枢，营绿野，避洪名。
六年裁剸国事，曾费几精神。
歇了傅岩霖雨，闲了孤舟野渡，旒冕合知心。
吾道苟尊尚，元不在蒲轮。
水调歌头·寿徐大参九月二十六
作者：吴芾
朝代：宋

九月二十六，公相纪生辰。橙黄橘绿时候，天气暖于春。奎画有堂辉焕，中著台星一点，长伴寿星明。衮衮有家庆，未羡古徐卿。谢元枢，营绿野，避洪名。六年裁剸国事，曾费几精神。歇了傅岩霖雨，闲了孤舟野渡，旒冕合知心。吾道苟尊尚，元不在蒲轮。
水调歌头（寿徐大参·九月二十六）
作者：吴芾
朝代：宋

九月二十六，公相纪生辰。橙黄橘绿时候、天气暖于春。奎画有堂辉焕，中着台星一点，长伴寿星明。衮衮有家庆，未羡古徐卿。
谢元枢，营绿野，避洪名。六年裁判止衮切国事、曾费几精神。歇了传岩霖雨，闲了孤舟野渡，旒冕合知心。吾道苟尊尚，元不在蒲轮。
江月台
作者：吴芾
朝代：宋
体裁：七言律诗

秋来江月十分明，台上凉生气倍清。正好醉吟时自适，若为衰病日相萦。苦无佳况人空老，数尽残更梦不成。料想宾僚应笑我，鬓丝如此尚含情。
江朝宗许重阳见过候终日竟不闻车音使人怅然因成拙句以诮之
作者：吴芾
朝代：宋
体裁：七言律诗

故人平日号推诚，然诺应当作世程。已是赏花频爽约，若为把菊又渝盟。诗成本拟君相和，酒熟当怜我独倾。惆怅死生犹未隔，如今先已见交情。
江行阻风
作者：吴芾
朝代：宋

我生走四方，足迹亦几遍。初未识江行，每起浮家羡。一从登此舟，举室尽欣忭。既得舍车徒，且免入邮传。高枕卧短篷，顿忘行役倦。始谓旬日间，便可朝行殿。纵未许归田，行止亦可判。那知事好乖，一夜狂风转。怒号动地来，波涛立江面。如屋复如山，拍天仍拍岸。三日不能休，云容更千变。始疑江神骄，出与风伯战。拥起千里潮，散作雪飞溅。跬步莫能前，有缆莫能牵。又疑慢尔神，至此获深谴。亦自料平生，忠信粗表见。神既依人行，岂不略为援。若谓神无私，应物当普现。胡为溯流船，却乃去如箭。而我独滞留，舣棹长江畔。终日困飘飖，使我头目眩。试取蘋藻羞，更效潢污荐。再拜祝天公，冀为开方便。莫分往与来，莫问贵与贱。风静波亦平，一一如所愿。庶几舟中人，彼此两无怨。
江行阻风
作者：吴芾
朝代：宋

我生走四方，足迹亦几遍。
初未识江行，每起浮家羡。
一从登此舟，举室尽欣忭。
既得舍车徒，且免入邮传。
高枕卧短篷，顿忘行役倦。
始谓旬日间，便可朝行殿。
纵未许归田，行止亦可判。
那知事好乖，一夜狂风转。
怒号动地来，波涛立江面。
如屋復如山，拍天仍拍岸。
三日不能休，云容更千变。
始疑江神骄，出与风伯战。
拥起千里潮，散作雪飞溅。
跬步莫能前，有缆莫能牵。
又疑慢尔神，至此获深谴。
亦自料平生，忠信粗表见。
神既依人行，岂不略为援。
若谓神无私，应物当普现。
胡为泝流船，却乃去如箭。
而我独滞留，舣棹长江畔。
终日困飘飖，使我头目眩。
试取苹藻羞，更效潢污荐。
再拜祝天公，冀为开方便。
莫分往与来，莫问贵与贱。
风静波亦平，一一如所愿。
庶几舟中人，彼此两无怨。
池上近作假山引水穿石撒珠其上亦有可观因成拙句
作者：吴芾
朝代：宋

终日尘劳困簿书，无因归泛小西湖。
且来池上看堆翠，更向峯前认撒珠。
触石有云时点缀，随风无雨自霑濡。
老夫行矣休官去，留与邦人作画图。
池上近作假山引水穿石撒珠其上亦有可观因成拙句
作者：吴芾
朝代：宋

终日尘劳困簿书，无因归泛小西湖。且来池上看堆翠，更向峰前认撒珠。触石有云时点缀，随风无雨自沾濡。老夫行矣休官去，留与邦人作画图。
泛舟归自郡中舟中偶成
作者：吴芾
朝代：宋

寒流清更浅，短棹去仍来。山色侵书帙，波光映酒杯。龟鱼应旧识，鸥鹭莫相猜。全胜山阴路，空船载月回。薄日烘云影，轻风溅浪花。数峰排绝岸，一雁落平沙。冉冉寒生袖，悠悠梦到家。前村谁有酒，试遣小童赊。
泛舟归自郡中舟中偶成·其一
作者：吴芾
朝代：宋
体裁：五言律诗

寒流清更浅，短棹去仍来。山色侵书帙，波光映酒杯。龟鱼应旧识，鸥鹭莫相猜。全胜山阴路，空船载月回。
泛舟归自郡中舟中偶成·其二
作者：吴芾
朝代：宋

薄日烘云影，轻风溅浪花。
数峯排绝岸，一雁落平沙。
冉冉寒生袖，悠悠梦到家。
前村谁有酒，试遣小童赊。
泛舟归自郡中舟中偶成·其二
作者：吴芾
朝代：宋

薄日烘云影，轻风溅浪花。数峰排绝岸，一雁落平沙。冉冉寒生袖，悠悠梦到家。前村谁有酒，试遣小童赊。
泽民因诵乐天欲留年少待富贵富贵不来年少去之句慨然有感遂广此意作诗相示余以谓人之会遇各自有时年少固不可留而时亦何可待乐天自不应出此语而泽民亦不应为此诗因反其意以和之
作者：吴芾
朝代：宋

老去疏慵厌仕途，归来林下学真如。不思身外千般事，只占人间一味愚。但得清尊长对客，纵添白发亦从渠。世间达宦多忧畏，胸次还能似我无。劝君且醉瓮头春，休把升沉累此身。自古功名须遇主，到头富贵不由人。蟠胸器业元高世，落笔词章更出尘。道在何忧年少去，九重前席会相亲。
泽民因诵乐天欲留年少待富贵富贵不来年少去之句慨然有感遂广此意作诗相示余以谓人之会遇各自有时年少固不可留而时亦何可待乐天自不应出此语而泽民亦不应为此诗因反其意以和之·其一
作者：吴芾
朝代：宋
体裁：七言律诗

老去疏慵厌仕途，归来林下学真如。不思身外千般事，只占人间一味愚。但得清尊长对客，纵添白发亦从渠。世间达宦多忧畏，胸次还能似我无。
泽民因诵乐天欲留年少待富贵富贵不来年少去之句慨然有感遂广此意作诗相示余以谓人之会遇各自有时年少固不可留而时亦何可待乐天自不应出此语而泽民亦不应为此诗因反其意以和之·其一
作者：吴芾
朝代：宋

老去疏慵厌仕途，归来林下学真如。
不思身外千般事，只占人间一味愚。
但得清尊长对客，纵添白髮亦从渠。
世间达宦多忧畏，胸次还能似我无。
泽民因诵乐天欲留年少待富贵富贵不来年少去之句慨然有感遂广此意作诗相示余以谓人之会遇各自有时年少固不可留而时亦何可待乐天自不应出此语而泽民亦不应为此诗因反其意以和之·其二
作者：吴芾
朝代：宋
体裁：七言律诗

劝君且醉瓮头春，休把升沉累此身。自古功名须遇主，到头富贵不由人。蟠胸器业元高世，落笔词章更出尘。道在何忧年少去，九重前席会相亲。
泽民见示游洞宫护圣二诗次来韵
作者：吴芾
朝代：宋

洞府藏真锁碧峦，我来顿觉百忧宽。真人已去留遗像，古木犹存翳旧坛。清入杖藜襟抱豁，冷侵衣袂骨毛寒。何妨便作诛茅计，幸我年来已挂冠。山间安有此池塘，疑是天分一派江。万仞方如青玉案，千章森似碧油幢。檐前山色日侵座，屋角松声夜撼窗。游罢拥衾浑不寐，心清都把睡魔降。
泽民见示游洞宫护圣二诗次来韵·其一
作者：吴芾
朝代：宋
体裁：七言律诗

洞府藏真锁碧峦，我来顿觉百忧宽。真人已去留遗像，古木犹存翳旧坛。清入杖藜襟抱豁，冷侵衣袂骨毛寒。何妨便作诛茅计，幸我年来已挂冠。
泽民见示游洞宫护圣二诗次来韵·其二
作者：吴芾
朝代：宋
体裁：七言律诗

山间安有此池塘，疑是天分一派江。万仞方如青玉案，千章森似碧油幢。檐前山色日侵座，屋角松声夜撼窗。游罢拥衾浑不寐，心清都把睡魔降。
洪崖
作者：吴芾
朝代：宋
体裁：七言绝句

张老升仙不记年，石崖遗迹尚流传。心期默契真如见，何必追随与拍肩。
洪景伯行县以不得相见寄诗道意因和其韵
作者：吴芾
朝代：宋
体裁：五言律诗

准拟君行县，相随入醉乡。何知旋旆速，空负倚楼望。室迩嗟人远，愁多觉夜长。后亭梅正发，谁共赏寒香。
海棠
作者：吴芾
朝代：宋

靓妆浓艷雨蒙茸，高下池台细细风。
却恨韶华偏蜀土，更无颜色似川红。
寻芳只恐三春暮，把酒欣逢一笑同。
子美诗才犹阁笔，至今寂寞锦城中。
清明登白纻山
作者：吴芾
朝代：宋
体裁：七言律诗

偷得铃斋半日閒，喜逢佳节漫追攀。扶衰强策青藜杖，寻胜聊登白纻山。远岫千重云出没，清溪一带水回环。我来恨未穷游览，回首孤城落照间。
渡钱塘江
作者：吴芾
朝代：宋
体裁：七言绝句

万顷烟波一叶轻，风来枕上觉凉生。我行触热浑无奈，却喜身心得顿清。
游仙都观五首
作者：吴芾
朝代：宋

来访仙人古玉虚，山前有客指迷涂。烟云渺渺孤峰绝，松竹森森一径迂。策杖行行入翠微，步虚山下久忘归。幽栖宜有中林士，何事斯人近世稀。闻道山颠有鼎湖，莲花还似旧时无。轩辕去后空车辙，疑此山川即旧都。人已乘龙去不还，尚馀双鹤不知年。坐来顿觉尘寰隔，始信壶中别有天。登览兹山古到今，流传今有几何人。如今胜践悬知少，况有新诗为写真。
游仙都观五首·其一
作者：吴芾
朝代：宋
体裁：七言绝句

来访仙人古玉虚，山前有客指迷涂。烟云渺渺孤峰绝，松竹森森一径迂。
游仙都观五首·其三
作者：吴芾
朝代：宋
体裁：七言绝句

闻道山颠有鼎湖，莲花还似旧时无。轩辕去后空车辙，疑此山川即旧都。
游仙都观五首·其二
作者：吴芾
朝代：宋
体裁：七言绝句

策杖行行入翠微，步虚山下久忘归。幽栖宜有中林士，何事斯人近世稀。
游仙都观五首·其五
作者：吴芾
朝代：宋
体裁：七言绝句

登览兹山古到今，流传今有几何人。如今胜践悬知少，况有新诗为写真。
游仙都观五首·其四
作者：吴芾
朝代：宋

人已乘龙去不还，尚余双鹤不知年。
坐来顿觉尘寰隔，始信壶中别有天。
游仙都观五首·其四
作者：吴芾
朝代：宋

人已乘龙去不还，尚馀双鹤不知年。坐来顿觉尘寰隔，始信壶中别有天。
游月岩
作者：吴芾
朝代：宋

仙人蜕骨几何年，姓氏于今秘不传。石壁苍崖无处问，空馀洞府尚依然。平生性僻喜岩居，事不如人只守株。拟欲结茅依石罅，仙人还许我来无。
游月岩·其一
作者：吴芾
朝代：宋

仙人蜕骨几何年，姓氏于今秘不传。
石壁苍崖无处问，空余洞府尚依然。
游月岩·其一
作者：吴芾
朝代：宋

仙人蜕骨几何年，姓氏于今秘不传。石壁苍崖无处问，空馀洞府尚依然。
游月岩·其二
作者：吴芾
朝代：宋
体裁：七言绝句

平生性僻喜岩居，事不如人只守株。拟欲结茅依石罅，仙人还许我来无。
游朱氏园
作者：吴芾
朝代：宋
体裁：七言律诗

萋萋芳草遍池塘，叹惜韶华一半强。闻道名园千亩胜，来看浪蕊万枝芳。浑疑席上红裙拥，未让阶前绮帐张。坐客径须拚痛饮，要将一醉答春光。
游臞庵
作者：吴芾
朝代：宋
体裁：七言律诗

松江桥畔阚名园，一别重游二十年。种德堂前松菊茂，浮天阁下水云连。同来朋旧今谁在，独去情怀祇自怜。若许拂衣从此逝，不妨长泛钓鱼船。
游荆山寺
作者：吴芾
朝代：宋
体裁：五言律诗

道左逢幽寺，巍然气象新。泉声长绕舍，山色欲侵人。疏牖时穿竹，虚堂不染尘。老僧仍好事，不厌客来频。
游金山二首
作者：吴芾
朝代：宋

造物分南北，长江欲尽头。有山浮碧玉，亘古屹中流。万顷涵空月，千帆破浪舟。羡他云水客，长此占清幽。欲向南昌去，先为北固行。泛舟游寺古，倚槛看江清。久作市朝客，喜闻钟磬声。登临曾未竟，已足快平生。
游金山二首·其一
作者：吴芾
朝代：宋
体裁：五言律诗

造物分南北，长江欲尽头。有山浮碧玉，亘古屹中流。万顷涵空月，千帆破浪舟。羡他云水客，长此占清幽。
游金山二首·其二
作者：吴芾
朝代：宋
体裁：五言律诗

欲向南昌去，先为北固行。泛舟游寺古，倚槛看江清。久作市朝客，喜闻钟磬声。登临曾未竟，已足快平生。
游鹿田三洞
作者：吴芾
朝代：宋

野性平生酷爱山，好山不厌绝跻攀。
感时又见三春暮，乘兴聊同一日闲。
云出岫时迷古洞，鹿耕田处认禅关。
自怜扰扰尘埃裏，眼底欣逢水石环。
游鹿田三洞
作者：吴芾
朝代：宋

野性平生酷爱山，好山不厌绝跻攀。感时又见三春暮，乘兴聊同一日闲。云出岫时迷古洞，鹿耕田处认禅关。自怜扰扰尘埃里，眼底欣逢水石环。
湖上遣兴
作者：吴芾
朝代：宋

閒来湖上觅清凉，竹杖芒鞋野兴长。青嶂回环如洞府，绿波澄澈似沧浪。枝头落絮随风急，水面浮鱼逐饵忙。自笑衰翁无个事，悠然身世两相忘。
湖上遣兴
作者：吴芾
朝代：宋

閒来湖上觅清凉，竹杖芒鞋野兴长。
青嶂回环如洞府，绿波澄澈似沧浪。
枝头落絮随风急，水面浮鱼逐饵忙。
自笑衰翁无箇事，悠然身世两相忘。
湖山遣兴
作者：吴芾
朝代：宋

我在小西湖，浩渺仍清旷。大旱未尝枯，久雨亦不涨。灌溉数千顷，无欠亦无长。中有十里荷，花开密相傍。疑若水仙游，波间张供帐。既列万红妆，复陈千彩仗。风细月明时，天香互飘荡。纵有老画师，丹青难髣像。我心如死灰，万事俱废忘。独于此留情，曾不忘一饷。日日绕岸行，踏破屐几緉。无以寄幽怀，诛茅聊小创。开窗面湖光，纳此无尽藏。冀得日临赋，少效陶元亮。用以偿素心，庶不孤雅尚。每自谓生前，足可供酬唱。偶未脱世缘，一出成牵强。红尘四十年，白发三千丈。劳力复劳心，时时婴拙恙。梦寝到湖边，恨无缩地杖。迨今始归休，挂冠老湖上。坐看水中天，依然涵万象。近树与远山，倒引还弥望。惊湍泻两闸，飞瀑来千嶂。沙头鸥鹭集，水面龟鱼漾。似认旧主人，有意来相向。时方夏初临，雨霁天风飏。日影烘微云，水纹生细浪。徘徊至夕阳，迤逦扁舟放。恍觉此身轻，有如在昆阆。我病虽不饮，亦为倾家酿。酒酣逸兴来，怀抱益舒畅。嗟我本寒儒，百种无一样。晚有田与园，所得已过当。今更享此湖，重惭踰分量。是岂人之力，无乃天所贶。惟是顽钝姿，年衰多俗状。尘痕满衣襟，揽镜空感怆。要当尽洗濯，见我本来相。心迹喜双清，从人诧官况。
湖山遣兴
作者：吴芾
朝代：宋

我在小西湖，浩渺仍清旷。
大旱未尝枯，久雨亦不涨。
灌溉数千顷，无欠亦无长。
中有十里荷，花开密相傍。
疑若水仙游，波间张供帐。
既列万红粧，復陈千彩仗。
风细月明时，天香互飘荡。
纵有老画师，丹青难髣像。
我心如死灰，万事俱废忘。
独于此留情，曾不忘一饷。
日日绕岸行，踏破屐几緉。
无以寄幽怀，诛茅聊小创。
开窗面湖光，纳此无尽藏。
冀得日临赋，少效陶元亮。
用以偿素心，庶不孤雅尚。
每自谓生前，足可供酬唱。
偶未脱世缘，一出成牵强。
红尘四十年，白髮三千丈。
劳力復劳心，时时婴拙恙。
梦寝到湖边，恨无缩地杖。
迨今始归休，挂冠老湖上。
坐看水中天，依然涵万象。
近树与远山，倒引还弥望。
惊湍泻两闸，飞瀑来千嶂。
沙头鸥鹭集，水面龟鱼漾。
似认旧主人，有意来相向。
时方夏初临，雨霁天风扬。
日影烘微云，水纹生细浪。
徘徊至夕阳，迤逦扁舟放。
恍觉此身轻，有如在昆阆。
我病虽不饮，亦为倾家酿。
酒酣逸兴来，怀抱益舒畅。
嗟我本寒儒，百种无一样。
晚有田与园，所得已过当。
今更享此湖，重惭踰分量。
是岂人之力，无乃天所贶。
惟是顽钝姿，年衰多俗状。
尘痕满衣襟，揽镜空感怆。
要当尽洗濯，见我本来相。
心迹喜双清，从人诧官况。
滕王阁
作者：吴芾
朝代：宋

尽道滕王阁太卑，合新旧观复雄规。我来兴葺非难事，却恐俱为识者嗤。
滕王阁
作者：吴芾
朝代：宋

尽道滕王阁太卑，合新旧观復雄规。
我来兴葺非难事，却恐俱为识者嗤。
滕王阁三首
作者：吴芾
朝代：宋

昔日骄王镇此州，特营高阁瞰清流。一时杰出称雄观，千古争传作胜游。遍览遗踪容可想，回思往事却堪羞。时人漫说珠帘雨，空惹骚人拄笏愁。高阁秋登第一回，顿令心目豁然开。山腾翠霭浮空去，水引清风入座来。九夏炎光今已矣，一时佳兴更悠哉。和君妙句如冰雪，想见胸中绝点埃。向来高阁久成空，今日雕栏势尚雄。触影自怜人已老，题诗还愧我非工。江山满目长悲古，樽俎开怀幸对公。莫惜踌躇连日醉，此回别后几时同。
滕王阁三首·其一
作者：吴芾
朝代：宋
体裁：七言律诗

昔日骄王镇此州，特营高阁瞰清流。一时杰出称雄观，千古争传作胜游。遍览遗踪容可想，回思往事却堪羞。时人漫说珠帘雨，空惹骚人拄笏愁。
滕王阁三首·其三
作者：吴芾
朝代：宋
体裁：七言律诗

向来高阁久成空，今日雕栏势尚雄。触影自怜人已老，题诗还愧我非工。江山满目长悲古，樽俎开怀幸对公。莫惜踌躇连日醉，此回别后几时同。
滕王阁三首·其二
作者：吴芾
朝代：宋
体裁：七言律诗

高阁秋登第一回，顿令心目豁然开。山腾翠霭浮空去，水引清风入座来。九夏炎光今已矣，一时佳兴更悠哉。和君妙句如冰雪，想见胸中绝点埃。
潘公舍人义荣当世第一流人也仆顷得金华私窃自喜将获从公之游洎至而公已云亡至今以为恨金元鼎出公往还诗帖因即公韵和数句于后姑以少见平生慕用之意云
作者：吴芾
朝代：宋

一代名流世许谁，独公皎皎着明晖。
少摅妙藴聊持橐，欲振孤风便拂衣。
愧我仰高乖晤对，羡君请益探玄微。
今朝刮眼看遗墨，更觉平生万事非。
潘公舍人义荣当世第一流人也仆顷得金华私窃自喜将获从公之游洎至而公已云亡至今以为恨金元鼎出公往还诗帖因即公韵和数句于后姑以少见平生慕用之意云
作者：吴芾
朝代：宋

一代名流世许谁，独公皎皎著明晖。少摅妙蕴聊持橐，欲振孤风便拂衣。愧我仰高乖晤对，羡君请益探玄微。今朝刮眼看遗墨，更觉平生万事非。
濠水累年不泄鱼既充牣每触热辄死余既浚治市河因开水门导之入江遂作放鱼二绝
作者：吴芾
朝代：宋

局促洿池几岁鱼，想应日日念江湖。如今放汝非无意，亦欲天公放老夫。我今纵汝入江中，好趁风雷早化龙。只恐为龙行雨苦，碧波深处且从容。
濠水累年不泄鱼既充牣每触热辄死余既浚治市河因开水门导之入江遂作放鱼二绝·其一
作者：吴芾
朝代：宋
体裁：七言绝句

局促洿池几岁鱼，想应日日念江湖。如今放汝非无意，亦欲天公放老夫。
濠水累年不泄鱼既充牣每触热辄死余既浚治市河因开水门导之入江遂作放鱼二绝·其二
作者：吴芾
朝代：宋
体裁：七言绝句

我今纵汝入江中，好趁风雷早化龙。只恐为龙行雨苦，碧波深处且从容。
爱梅
作者：吴芾
朝代：宋
体裁：七言律诗

经年不得见江梅，绕树行行日几回。已拟开时拚径醉，其如病后怯衔杯。伤心不觉成三叹，忍泪犹能强一来。顾我已衰无酒分，从今花更不须开。
玉山道中
作者：吴芾
朝代：宋
体裁：七言绝句

路绕孤村一径微，上连碧嶂下清溪。水光山色浑如画，引得行人忆故栖。
王百洪遭旱经火之后赴官荆南作诗勉之
作者：吴芾
朝代：宋

莫将外物挠胸中，旱魃从他更祝融。道业不应缘火尽，生涯会复值年丰。事经盘错才方见，诗到羁穷句始工。休叹徒劳淹幕府，要君努力振家风。
王百洪遭旱经火之后赴官荆南作诗勉之
作者：吴芾
朝代：宋

莫将外物挠胸中，旱魃从他更祝融。
道业不应缘火尽，生涯会復值年丰。
事经盘错才方见，诗到羁穷句始工。
休叹徒劳淹幕府，要君努力振家风。
王瞻叔参政寄惠云笈经因成四韵奉酬
作者：吴芾
朝代：宋

老来犹未返林泉，终日区区亦可怜。
拟扣玄关求至道，喜披云笈探真筌。
他时使我离尘境，今日由君结妙缘。
莫谓骨凡难变化，丹成鷄犬尚升仙。
王瞻叔参政寄惠云笈经因成四韵奉酬
作者：吴芾
朝代：宋

老来犹未返林泉，终日区区亦可怜。拟扣玄关求至道，喜披云笈探真筌。他时使我离尘境，今日由君结妙缘。莫谓骨凡难变化，丹成鸡犬尚升仙。
王若夫谓水晶蒲萄本出其家求诗
作者：吴芾
朝代：宋

君家蒲萄天下奇，奴视百果何其卑。种成满架日蕃衍，清似水晶甘若饴。八月江南风日美，正是人家酒熟时。盘中珍果有如此，谁数闽中生荔枝。乡人歆艳竞分种，不过数年条已萎。胡为君家植此树，阅岁数十如新移。我闻尤物天所靳，盛衰颇与人相随。君家令祖有贤行，一邑远近人争推。少虽失身事刀笔，吏之操术皆耻为。处心积虑人莫及，奉法循理古亦稀。人与黄金目不视，身居暗室心不欺。退处郊坰忍穷困，只教子孙为布衣。天公无以表纯懿，特以此果先见贻。其孙努力效儒业，表表颖出非常儿。未壮果能立门户，直上蟾宫攀桂枝。自馀虽未登上第，亦已飞鸣到礼闱。俱传清白守家训，端若此果光陆离。今君既取以饷我，又复琢句形声诗。愿君采折多酝酿，积千万石为酒池。客来自此酌不竭，永永百年供寿卮。
王若夫谓水晶蒲萄本出其家求诗
作者：吴芾
朝代：宋

君家蒲萄天下奇，奴视百果何其卑。
种成满架日蕃衍，清似水晶甘若饴。
八月江南风日美，正是人家酒熟时。
盘中珍果有如此，谁数闽中生荔枝。
乡人歆艷竞分种，不过数年条已萎。
胡为君家植此树，阅岁数十如新移。
我闻尤物天所靳，盛衰颇与人相随。
君家令祖有贤行，一邑远近人争推。
少虽失身事刀笔，吏之操术皆耻为。
处心积虑人莫及，奉法循理古亦稀。
人与黄金目不视，身居暗室心不欺。
退处郊垧忍穷困，只教子孙为布衣。
天公无以表纯懿，特以此果先见贻。
其孙努力效儒业，表表颖出非常儿。
未壮果能立门户，直上蟾宫攀桂枝。
自余虽未登上第，亦已飞鸣到礼闱。
俱传清白守家训，端若此果光陆离。
今君既取以饷我，又復琢句形声诗。
愿君采折多醖酿，积千万石为酒池。
客来自此酌不竭，永永百年供寿巵。
生日
作者：吴芾
朝代：宋

藜杖纶巾度几春，紫袍赪带一番新。恩荣可但将延世，渥泽还欣再及亲。已见里中誇盛事，何妨林下作闲人。年踰七十仍希有，寿酒须拚饮百巡。
生日
作者：吴芾
朝代：宋

藜杖纶巾度几春，紫袍頳带一番新。
恩荣可但将延世，渥泽还欣再及亲。
已见里中夸盛事，何妨林下作闲人。
年踰七十仍希有，寿酒须拚饮百巡。
生朝偶成
作者：吴芾
朝代：宋

今晨是生朝，今夕是除夜。年年聚亲朋，往往罗酒炙。而我忽抱痾，见酒辄避舍。一滴不沾唇，何以相慰藉。人生能几许，今已迫衰谢。病躯复如斯，令人发悲咤。展转竟无眠，作诗诉同社。
生朝偶成
作者：吴芾
朝代：宋

今晨是生朝，今夕是除夜。
年年聚亲朋，往往罗酒炙。
而我忽抱痾，见酒辄避舍。
一滴不沾唇，何以相慰藉。
人生能几许，今已迫衰谢。
病躯復如斯，令人发悲咤。
展转竟无眠，作诗诉同社。
生朝有感
作者：吴芾
朝代：宋
体裁：五言律诗

姑溪来几日，两度见生朝。亲旧三年隔，乡关千里遥。梅还开旧树，柳更长新条。只有双蓬鬓，天公不见饶。
生朝有感
作者：吴芾
朝代：宋

每岁逢生日，予心喜复悲。新年六十六，能得几多时。
生朝有感
作者：吴芾
朝代：宋

每岁逢生日，予心喜復悲。
新年六十六，能得几多时。
生朝有感
作者：吴芾
朝代：宋

每恨生朝天一涯，今年却喜得还家。
渐看寒谷回春律，愈使衰翁感岁华。
客至宁辞倾竹叶，老来能醉几梅花。
余生祇愿长如此，浮利浮名未足夸。
生朝有感
作者：吴芾
朝代：宋

每恨生朝天一涯，今年却喜得还家。渐看寒谷回春律，愈使衰翁感岁华。客至宁辞倾竹叶，老来能醉几梅花。馀生祇愿长如此，浮利浮名未足誇。
用前韵示三七侄
作者：吴芾
朝代：宋

吾家小阮亦贤哉，又得携壶为我来。应念难逢重九节，要陪痛饮十分杯。头添白发那能久，眼看黄花有几回。颇恨病衰鲸量减，只将笑口为君开。
用前韵示三七侄
作者：吴芾
朝代：宋

吾家小阮亦贤哉，又得携壶为我来。
应念难逢重九节，要陪痛饮十分杯。
头添白髮那能久，眼看黄花有几回。
颇恨病衰鲸量减，只将笑口为君开。
用天予贡院韵以饯行色
作者：吴芾
朝代：宋
体裁：七言律诗

直气如君世莫双，笑人老死利名场。一言龃龉身虽去，万口咨嗟道愈光。舌在何妨居泽国，时来会见佐岩廊。人间荣辱浑休问，日饮醇醪计亦长。
用王龟龄韵题五柳堂
作者：吴芾
朝代：宋

久矣斯堂废，重兴赖有公。双溪修故事，五柳振遗风。顿觉烟光好，端由气味同。莫言官独冷，长在绿阴中。
用王龟龄韵题五柳堂
作者：吴芾
朝代：宋

久矣斯堂废，重兴頼有公。
双溪修故事，五柳振遗风。
顿觉烟光好，端由气味同。
莫言官独冷，长在绿阴中。
用金克家韵赋梅花
作者：吴芾
朝代：宋

我赋梅花逼古人，人疑和靖是前身。
祇思长向花前醉，不厌闲来树下频。
俗眼但知夸洁白，老怀端是爱清真。
大家管领须宜早，莫待飘零作地茵。
用金克家韵赋梅花
作者：吴芾
朝代：宋

我赋梅花逼古人，人疑和靖是前身。祇思长向花前醉，不厌闲来树下频。俗眼但知誇洁白，老怀端是爱清真。大家管领须宜早，莫待飘零作地茵。
甲子日无雨偶成
作者：吴芾
朝代：宋
体裁：七言绝句

连岁人怀水潦忧，年登犹叹不全收。夏逢甲子天无雨，预喜今年又有秋。
留长河堰
作者：吴芾
朝代：宋
体裁：七言绝句

湖山堂下水声寒，夜半琮琤响佩环。梦寐欲归归未得，却来此处听潺潺。
病中再继前韵书怀
作者：吴芾
朝代：宋
体裁：五言律诗

暌违行十日，日抱负薪忧。已疾无良药，呼医到别州。不堪当剧暑，渐喜近新秋。痛定因追念，从生若缀旒。
病中有作
作者：吴芾
朝代：宋

吾年七十五，一朝忽患疟。仍害及老妻，对床更撼铎。寒时寒如冰，热后热如灼。既去还复来，如与我有约。连日莫能休，尽室皆惊愕。饮啖一不忺，形骸顿如削。细思岂无因，良由赋分薄。本是农家子，只合事耕作。既已得美官，复有归田乐。已是无福当，又不知惭怍。遂至疟鬼憎，故意来相虐。作诗告天公，纵我有过恶。愿天少垂怜，疾痛且阔略。但速赐之死，莫令我知觉。一生缠世网，正欲解其缚。假使寿百年，宁免此一著。不如早归藏，且免论强弱。我非畏死人，久已办棺椁。
病中有作
作者：吴芾
朝代：宋

吾年七十五，一朝忽患疟。
仍害及老妻，对床更撼铎。
寒时寒如冰，热后热如灼。
既去还復来，如与我有约。
连日莫能休，尽室皆惊愕。
饮啖一不忺，形骸顿如削。
细思岂无因，良由赋分薄。
本是农家子，只合事耕作。
既已得美官，復有归田乐。
已是无福当，又不知惭怍。
遂至疟鬼憎，故意来相虐。
作诗告天公，纵我有过恶。
愿天少垂怜，疾痛且阔畧。
但速赐之死，莫令我知觉。
一生缠世网，正欲解其缚。
假使寿百年，宁免此一着。
不如早归藏，且免论强弱。
我非畏死人，久已办棺椁。
病中有感
作者：吴芾
朝代：宋

大暑苦河鱼，久乃变成痢。辗转枕席间，百药几尽试。神气顿索然，不止形容悴。自谓与鬼邻，偶然有生意。方欲少开眉，赤目又为祟。馀年能几何，十日不知味。今虽强支持，下箸犹畏忌。去岁夏到官，今年又秋至。默数一年中，安好无一二。顾此衰病躯，岂堪长代匮。回首望故山，幸有宽闲地。不如归去来，笑歌聊自慰。
病中有感
作者：吴芾
朝代：宋

大暑苦河鱼，久乃变成痢。
辗转枕席间，百药几尽试。
神气顿索然，不止形容悴。
自谓与鬼隣，偶然有生意。
方欲少开眉，赤目又为祟。
余年能几何，十日不知味。
今虽强支持，下筯犹畏忌。
去岁夏到官，今年又秋至。
默数一年中，安好无一二。
顾此衰病躯，岂堪长代匮。
回首望故山，幸有宽闲地。
不如归去来，笑歌聊自慰。
病中秋香开因成拙句呈诸亲友
作者：吴芾
朝代：宋
体裁：古风

仙姿元自广寒来，分得天香长馥郁。千古风流独占秋，一枝曾比昆山玉。伊余老去百念灰，已是形骸如土木。年年尚为此花狂，有似渊明偏爱菊。坐中不可一日无，又似子猷真爱竹。一从秋到天宇清，颇费梦思眠不熟。凌晨便起探花枝，走遍荒园常仆仆。可怪司秋失故常，时节已深花尚伏。迨余抱病卧匡床，始报枝头缀金粟。折来三嗅忽悽然，不觉泪珠悬两目。天胡祇赋惜花心，不容享此看花福。今年疾疢已如斯，来岁衰颓还可卜。纵令牵强到花间，空使此心生不足。不如等是趁西风，把花一扫还空谷。
病起泛舟呈诸亲友
作者：吴芾
朝代：宋

屏迹山间岁月深，四围绿树总成阴。
已欣丛竹生湖岸，更爱双莲出水心。
倚杖顿惊明老眼，舣舟还喜豁烦襟。
病余虽是无佳思，乘兴何妨试一吟。
病起泛舟呈诸亲友
作者：吴芾
朝代：宋

屏迹山间岁月深，四围绿树总成阴。已欣丛竹生湖岸，更爱双莲出水心。倚杖顿惊明老眼，舣舟还喜豁烦襟。病馀虽是无佳思，乘兴何妨试一吟。
癸巳夏秋旱七月十日得雨喜雨有作
作者：吴芾
朝代：宋
体裁：七言律诗

旱魃为灾害有秋，焦枯满目使人忧。片云忽向天边合，一雨俄惊地上流。尽道槁苗须半活，如云晚稻可全收。老农两手齐加额，且免流离过外州。
癸巳岁邑中大歉三七侄捐金散谷以济艰食因成三十韵以纪之
作者：吴芾
朝代：宋

吾家谓侄非常儿，自幼读书尝下帷。平居事母尽孝道，力供子职曾无违。辛勤农亩三十载，顿立门户成家肥。耻同流俗事骄吝，好贤乐业常怡怡。闻人急难如在己，见义踊跃无不为。造桥砌路未为德，折券释逋未足奇。究其存心用意处，尤在邑人艰食时。此邑山多土田少，民贫自昔难支持。其间岁收数百斛，已为富室他可知。况复今年苦亢旱，州里远近咸告饥。田畴弥望总如燎，细民未免俱流移。纵使人能保常产，亦复有甑无米炊。虽幸朝家行赈济，正恐未能遍群黎。往往倾村走山谷，荷锄掘地寻蕨萁。取根为粉虽可饱，食之既久人亦羸。春来必至生疫疠，死填沟壑夫何疑。吾侄见之轸忧恻，首议倡率输家赀。既捐青蚨二百万，犹恨籴贵难疗饥。庾中仅存二千石，一旦倾倒尽散之。此心但欲济邻里，身外浮名非所希。吁嗟薄俗务贪鄙，计较升斗争刀锥。徒知富有可润屋，岂虑人怨亲戚离。有如吾侄为此举，吾乡自古应亦稀。小惠所施固未博，风义自足洗浇漓。傥使人人皆若尔，千里岂复忧馁时。第愿吾侄广此意，所为尽从今日推。阴功在人天心报，会俾尔寿膺繁禧。梓里遗芳传未艾，世有子孙攀桂枝。岂惟同里共歆艳，亦使吾侄增光辉。老夫无以示旌劝，聊为吾侄题此诗。
癸巳岁邑中大歉三七侄捐金散谷以济艰食因成三十韵以纪之
作者：吴芾
朝代：宋

吾家谓侄非常儿，自幼读书尝下帷。
平居事母尽孝道，力供子职曾无违。
辛勤农亩三十载，顿立门户成家肥。
耻同流俗事骄吝，好贤乐业常怡怡。
闻人急难如在己，见义踊跃无不为。
造桥砌路未为德，折券释逋未足奇。
究其存心用意处，尤在邑人艰食时。
此邑山多土田少，民贫自昔难支持。
其间岁收数百斛，已为富室他可知。
况復今年苦亢旱，州里远近咸告饥。
田畴弥望总如燎，细民未免俱流移。
纵使人能保常产，亦復有甑无米炊。
虽幸朝家行赈济，正恐未能遍羣黎。
往往倾村走山谷，荷锄掘地寻蕨萁。
取根为粉虽可饱，食之既久人亦羸。
春来必至生疫疠，死填沟壑夫何疑。
吾侄见之轸忧恻，首议倡率输家赀。
既捐青蚨二百万，犹恨籴贵难疗饥。
庾中仅存二千石，一旦倾倒尽散之。
此心但欲济隣里，身外浮名非所希。
吁嗟薄俗务贪鄙，计较升斗争刀锥。
徒知富有可润屋，岂虑人怨亲戚离。
有如吾侄为此举，吾乡自古应亦稀。
小惠所施固未博，风义自足洗浇漓。
傥使人人皆若尔，千里岂復忧馁时。
第愿吾侄广此意，所为尽从今日推。
阴功在人天心报，会俾尔寿膺繁禧。
梓里遗芳传未艾，世有子孙攀桂枝。
岂惟同里共歆艷，亦使吾侄增光辉。
老夫无以示旌劝，聊为吾侄题此诗。
登列岫
作者：吴芾
朝代：宋
体裁：七言律诗

此邦已是富烟光，那更斯亭冠此邦。正向座中窥列岫，恰从檐下瞰长江。闲穿松径云生屧，宴坐蒲团月满窗。想得山人应笑我，老来强拥碧油幢。
登南楼二首
作者：吴芾
朝代：宋

人生安用惹閒愁，得暇何妨且少休。睡起径须烹北苑，兴来聊复上南楼。公庭渐觉日无事，田里仍逢岁有秋。满目江山还可乐，归心已动不容留。新敞南楼百尺雄，一溪遥跨两长虹。青山叠叠登临外，碧瓦鳞鳞指顾中。倦客自怜如倦翼，归心长是逐归鸿。凭高幸与宾僚共，酒盏何妨为我空。
登南楼二首·其一
作者：吴芾
朝代：宋

人生安用惹閒愁，得暇何妨且少休。睡起径须烹北苑，兴来聊复上南楼。公庭渐觉日无事，田里仍逢岁有秋。满目江山还可乐，归心已动不容留。
登南楼二首·其一
作者：吴芾
朝代：宋

人生安用惹閒愁，得暇何妨且少休。
睡起径须烹北苑，兴来聊復上南楼。
公庭渐觉日无事，田里仍逢岁有秋。
满目江山还可乐，归心已动不容留。
登南楼二首·其二
作者：吴芾
朝代：宋

新敞南楼百尺雄，一溪遥跨两长虹。青山叠叠登临外，碧瓦鳞鳞指顾中。倦客自怜如倦翼，归心长是逐归鸿。凭高幸与宾僚共，酒盏何妨为我空。
登南楼二首·其二
作者：吴芾
朝代：宋

新敞南楼百尺雄，一溪遥跨两长虹。
青山迭迭登临外，碧瓦鳞鳞指顾中。
倦客自怜如倦翼，归心长是逐归鸿。
凭高幸与宾僚共，酒盏何妨为我空。
登卧龙山
作者：吴芾
朝代：宋
体裁：七言律诗

岿然千古卧龙山，节物年来□旧观。犹有楼台出天半，正令星斗逼人寒。春风偶种花千树，夏日仍栽竹万竿。自愧牧民无实□，漫留佳致后来看。
登景星岩
作者：吴芾
朝代：宋
体裁：五言律诗

道满三千界，潮音未许缄。何为狮子座，却上景星岩。天近云随步，林深翠滴衫。我来宁惮远，端欲洗尘凡。
登望云亭
作者：吴芾
朝代：宋
体裁：七言绝句

记得来时上此亭，亭荒有景亦徒清。如今亭与景俱胜，水倍秀兮山倍明。
登舟
作者：吴芾
朝代：宋
体裁：七言绝句

天怜行客困阳秋，许舍车徒上小舟。十里好风袪滞思，一溪寒水助清游。
登进贤县治后山望云亭
作者：吴芾
朝代：宋

古木千章翠欲交，白云疑只在松梢。
公余莫惜频登眺，无限风烟满四郊。
登进贤县治后山望云亭
作者：吴芾
朝代：宋

古木千章翠欲交，白云疑只在松梢。公馀莫惜频登眺，无限风烟满四郊。
登遐观亭
作者：吴芾
朝代：宋

城上辟新亭，似若规模小。谁知此亭中，景胜冠江表。湖山既回旋，烟云仍缥缈。万象森目前，不数花与草。公馀乘兴来，聊以散怀抱。四时风物新，一一发天巧。芳春柳色连，长夏荷花绕。月明固已佳，雪积还更好。凭栏认归舟，策杖送飞鸟。适意岂在大，容膝自足了。第我思故山，上章方告老。指日是行人，颇恨来不早。
登遐观亭
作者：吴芾
朝代：宋

城上闢新亭，似若规模小。
谁知此亭中，景胜冠江表。
湖山既回旋，烟云仍缥缈。
万象森目前，不数花与草。
公余乘兴来，聊以散怀抱。
四时风物新，一一发天巧。
芳春柳色连，长夏荷花绕。
月明固已佳，雪积还更好。
凭栏认归舟，策杖送飞鸟。
适意岂在大，容膝自足了。
第我思故山，上章方告老。
指日是行人，颇恨来不早。
白石道者栖于洪岩以石为粮先朝敬爱之赐予之物甚盛一日主僧持来郡斋因获恭览叹仰之余偶成拙句二首·其一
作者：吴芾
朝代：宋

高僧隠青山，宴坐咀白石。
不知几何年，人犹访遗迹。
顾我顽钝姿，但知能肉食。
回首仰高风，扪心有惭色。
白石道者栖于洪岩以石为粮先朝敬爱之赐予之物甚盛一日主僧持来郡斋因获恭览叹仰之余偶成拙句二首·其二
作者：吴芾
朝代：宋

道人厌尘纷，万乘挽不住。
愧我未得归，见之愈增慕。
奎画俨若新，真容宛如故。
旧隠虽寂寥，山灵尚可护。
白石道者栖于洪岩以石为粮先朝敬爱之赐予之物甚盛一日主僧持来郡斋因获恭览叹仰之馀偶成拙句二首
作者：吴芾
朝代：宋

高僧隐青山，宴坐咀白石。不知几何年，人犹访遗迹。顾我顽钝姿，但知能肉食。回首仰高风，扪心有惭色。道人厌尘纷，万乘挽不住。愧我未得归，见之愈增慕。奎画俨若新，真容宛如故。旧隐虽寂寥，山灵尚可护。
白石道者栖于洪岩以石为粮先朝敬爱之赐予之物甚盛一日主僧持来郡斋因获恭览叹仰之馀偶成拙句二首·其一
作者：吴芾
朝代：宋

高僧隐青山，宴坐咀白石。不知几何年，人犹访遗迹。顾我顽钝姿，但知能肉食。回首仰高风，扪心有惭色。
白石道者栖于洪岩以石为粮先朝敬爱之赐予之物甚盛一日主僧持来郡斋因获恭览叹仰之馀偶成拙句二首·其二
作者：吴芾
朝代：宋

道人厌尘纷，万乘挽不住。愧我未得归，见之愈增慕。奎画俨若新，真容宛如故。旧隐虽寂寥，山灵尚可护。
真止堂
作者：吴芾
朝代：宋
体裁：七言绝句

我有虚堂号真止，坐来万虑清如水。君今更以止名堂，想见了无尘念起。
睡中闻莺
作者：吴芾
朝代：宋

解鞍萧寺憩清幽，睡里忽闻黄栗留。惊破梦魂何可恨，得知身在浙江头。
睡中闻鶑
作者：吴芾
朝代：宋

解鞍萧寺憩清幽，睡裏忽闻黄栗留。
惊破梦魂何可恨，得知身在浙江头。
睡仙楼
作者：吴芾
朝代：宋
体裁：七言绝句

此垆当日饮神仙，醉倒和衣壁上眠。酒醒兴阑人不见，但留佳话古今传。
种德堂
作者：吴芾
朝代：宋
体裁：七言绝句

我本农家世贱贫，一门相继亦簪绅。当知来处非今日，莫学诗人只为身。
移梅北隩和黄清表韵
作者：吴芾
朝代：宋
体裁：七言绝句

自惭面目久尘埃，拟对冰姿一笑开。闻道前村连夜发，岂辞健步远移来。
立春
作者：吴芾
朝代：宋

老夫近日苦多屯，且喜来朝已立春。
但得余殃随腊去，敢图好事逐年新。
湖山入眼风光好，亲旧论心气味真。
更若此身无疾疚，快哉天地一閒人。
立春
作者：吴芾
朝代：宋

老夫近日苦多屯，且喜来朝已立春。但得馀殃随腊去，敢图好事逐年新。湖山入眼风光好，亲旧论心气味真。更若此身无疾疚，快哉天地一閒人。
竹坞
作者：吴芾
朝代：宋
体裁：七言绝句

此君生长此山中，直节从来自不同。今日高标还卓出，万人谁不仰清风。
符倅同游雁荡赓其所和范相游山韵
作者：吴芾
朝代：宋

晚学愧淹博，微官妨隐盘。攀龙荣请事，敛板喜承颜。懦庸资盼睐，簿领洗尘烦。南丰茂人杰，才望蔼江关。题舆裨德政，镇俗念时艰。仙山寻胜外，妙句落人间。气连天柱壮，清夺霜空寒。一读三叹息，发立谁敢谩。但嗟俊逸才，尚滞海之湾。中兴急贤哲，日日闻赐环。况复有如公，骥足宁久閒。会须早命驾，即日当召还。发硎观利器，断鳌新海寰。宣室伫前席，顾问应夜阑。
符倅同游雁荡赓其所和范相游山韵
作者：吴芾
朝代：宋

晚学愧淹博，微官妨隠盘。
攀龙荣请事，敛板喜承颜。
懦庸资盼睐，簿领洗尘烦。
南丰茂人杰，才望蔼江关。
题舆裨德政，镇俗念时艰。
仙山寻胜外，妙句落人间。
气连天柱壮，清夺霜空寒。
一读三叹息，髮立谁敢谩。
但嗟俊逸才，尚滞海之湾。
中兴急贤哲，日日闻赐环。
况復有如公，骥足宁久閒。
会须早命驾，即日当召还。
发硎观利器，断鳌新海寰。
宣室伫前席，顾问应夜阑。
符倅同游雁荡赓其所和范相游山韵
作者：吴芾
朝代：宋
体裁：古风

高才独立万夫却，险语磨崖山鬼愕。翕然万口竞流传，一字谁能加笔削。自怜庸钝百不聪，晚来喜见人中龙。更看挥翰光夺目，恍如海蜃浮青红。一时闻望已难攀，相见平居养浩然。慷慨胸襟包海岳，轩昂高义薄云天。散材不谓蒙知遇，孤迹何期遂保全。碌碌未能酬国士，正惭他日尉通泉。
答客难
作者：吴芾
朝代：宋

我治湖上园，占断山水窟。
幽事日相关，颇觉无暇逸。
有客来相过，云欲救我失。
谓我虽爱閒，未得居閒术。
众人役利名，公独役景物。
固与众人殊，未免俱汩没。
孰若淡无营，燕坐一虚室。
百念尽消除，百事付真率。
物来则应之，岂可自撄拂。
客言非不忠，我意客未悉。
万物仗境生，百果因花实。
我闻洛阳城，名园浑比迹。
至如司马公，朴素世莫及。
有园号独乐，晚岁亦加葺。
人心固不同，岂能尽如一。
顾我病且衰，行年将七十。
光景去不留，余龄那可必。
要当且逍遥，乐此桑榆日。
宁如土木偶，终朝长兀兀。
况有佳山水，兹焉久蟠鬰。
地灵尽发露，一旦为我出。
若不一领畧，无乃太拘执。
何妨几席间，时与相顾揖。
择胜把酒杯，搜奇入诗笔。
犹恨景物多，未能尽收拾。
他人视若忙，我心常自佚。
人无所用心，先圣每忿疾。
既不学羣儿，诧仙仍佞佛。
不有博奕乎，为之犹胜弗。
客既闻斯言，语塞几若讷。
因为客书之，聊以志彷佛。
会须画成图，继取王摩诘。
答客难
作者：吴芾
朝代：宋

我治湖上园，占断山水窟。幽事日相关，颇觉无暇逸。有客来相过，云欲救我失。谓我虽爱閒，未得居閒术。众人役利名，公独役景物。固与众人殊，未免俱汩没。孰若淡无营，燕坐一虚室。百念尽消除，百事付真率。物来则应之，岂可自撄拂。客言非不忠，我意客未悉。万物仗境生，百果因花实。我闻洛阳城，名园浑比迹。至如司马公，朴素世莫及。有园号独乐，晚岁亦加葺。人心固不同，岂能尽如一。顾我病且衰，行年将七十。光景去不留，馀龄那可必。要当且逍遥，乐此桑榆日。宁如土木偶，终朝长兀兀。况有佳山水，兹焉久蟠郁。地灵尽发露，一旦为我出。若不一领略，无乃太拘执。何妨几席间，时与相顾揖。择胜把酒杯，搜奇入诗笔。犹恨景物多，未能尽收拾。他人视若忙，我心常自佚。人无所用心，先圣每忿疾。既不学群儿，诧仙仍佞佛。不有博奕乎，为之犹胜弗。客既闻斯言，语塞几若讷。因为客书之，聊以志彷佛。会须画成图，继取王摩诘。
纪梦
作者：吴芾
朝代：宋

平生好山水，至老心不移。每闻有佳处，欲见唯恐迟。相去虽云远，不惮脚力疲。纵不能得到，夜梦必见之。晚岁卜筑地，一半在翠微。山水既俱胜，景物还相宜。旁人来睹此，已自心目怡。若乃梦中见，则又远过斯。高山与流水，到处皆崛奇。其间有楼观，金碧仍相辉。幽深极险怪，皆世所未窥。谓必神仙窟，非世所得知。不谓我凡骨，乃获来游嬉。恍然若惊觉，有如天上归。是岂造物者，不与人相违。知我有雅好，特以此见贻。嗟我今老矣，万事都弃遗。犹有山水债，未能忘梦思。他日或蝉蜕，百态不愿为。只愿海山去，赴我赤松期。
纪梦
作者：吴芾
朝代：宋

平生好山水，至老心不移。
每闻有佳处，欲见唯恐迟。
相去虽云远，不惮脚力疲。
纵不能得到，夜梦必见之。
晚岁卜筑地，一半在翠微。
山水既俱胜，景物还相宜。
旁人来覩此，已自心目怡。
若乃梦中见，则又远过斯。
高山与流水，到处皆崛奇。
其间有楼观，金碧仍相辉。
幽深极险怪，皆世所未窥。
谓必神仙窟，非世所得知。
不谓我凡骨，乃获来游嬉。
恍然若惊觉，有如天上归。
是岂造物者，不与人相违。
知我有雅好，特以此见贻。
嗟我今老矣，万事都弃遗。
犹有山水债，未能忘梦思。
他日或蝉蜕，百态不愿为。
只愿海山去，赴我赤松期。
续潘仲严秋夜叹
作者：吴芾
朝代：宋

秋夜凉，秋夜凉，碧天如水涵月光。空堂耿耿不成寐，起坐拔剑歌慨慷。罢金樽，还独酌，试一停杯问寥廓。此身此世竟如何，摇摇惊燕巢风幕。伊昔我生适太平，岂信中原有甲兵。扬鞭走马长安市，美人如玉酒如渑。可惜太平留不住，一旦风尘沓回互。谁知年少乐游场，翻作敌人争战处。烽火照天光夺日，杀气腾空暗如雾。皇家骨肉几千人，尽逐銮舆沙漠去。回头宫阙成一空，惟有山河在如故。咄咄奸谀何误国，二十年来启边隙。边隙已成犹自如，忍使吾民罹此极。哀哉吾民亦何辜，父子连年死锋镝。兴言及此心胆寒，空对秋风泪横臆。泪横臆，宇宙回旋云失色。我闻古亦有乱离，人道乱离今过昔。一人厌奔走，四海念休息。如何廊庙土木人，安坐恬然有肉食。我今愿得上方斩马剑，尽取凶徒肆诛殛。却总堂堂百万师，净扫边尘空塞北。莫言草芥无奇策，愿蒙天子一前席。
续潘仲严秋夜叹
作者：吴芾
朝代：宋

秋夜凉，秋夜凉，碧天如水涵月光。
空堂耿耿不成寐，起坐拔剑歌慨慷。
罢金樽，还独酌，试一停杯问寥廓。
此身此世竟如何，摇摇惊燕巢风幕。
伊昔我生适太平，岂信中原有甲兵。
扬鞭走马长安市，美人如玉酒如渑。
可惜太平留不住，一旦风尘沓回互。
谁知年少乐游场，翻作敌人争战处。
烽火照天光夺日，杀气腾空暗如雾。
皇家骨肉几千人，尽逐銮舆沙漠去。
回头宫阙成一空，惟有山河在如故。
咄咄姦谀何误国，二十年来启边隙。
边隙已成犹自如，忍使吾民罹此极。
哀哉吾民亦何辜，父子连年死锋镝。
兴言及此心胆寒，空对秋风泪横臆。
泪横臆，宇宙回旋云失色。
我闻古亦有乱离，人道乱离今过昔。
一人厌奔走，四海念休息。
如何廊庙土木人，安坐恬然有肉食。
我今愿得上方斩马剑，尽取凶徒肆诛殛。
却总堂堂百万师，浄扫边尘空塞北。
莫言草芥无奇策，愿蒙天子一前席。
置酒与五客饯行因成一绝
作者：吴芾
朝代：宋
体裁：七言绝句

送尽行人我独留，老夫无计解离忧。劝君今夜休辞醉，明日江山总是愁。
老妻生朝为寿
作者：吴芾
朝代：宋
体裁：七言律诗

人生七十古来稀，我幸君今及见之。教得子能传素业，养成孙亦守清规。禀生坎坷今当泰，积善初终志不移。白首喜为林下伴，愿从今日到期颐。
耿曼老将命乡邦见过匆遽言别复作诗送之
作者：吴芾
朝代：宋

我方退老湖山上，混迹渔樵甘放浪。亲旧凋零会面稀，与君亦复成疏旷。何期拥节到乡邦，得得驱车肯迂访。开门倒屣笑相迎，尽室欢忻无此况。湖光山色似争辉，两眼韶华更骀荡。伸眉抵掌话中肠，正好花前倒春酿。胡为欲去挽不留，忍把阳关容易唱。嗟乎来日苦无多，况是频年婴拙恙。兴来亦欲强登临，龙钟未免扶藜杖。目前衰飒已如斯，宁保明年见花放。而今花下幸逢君，岂容不尽长鲸量。如君志尚迥不群，治行既高心且壮。方当圣主急搜扬，为斲岂应遗巧匠。会看唾手取功名，尽展才猷结旒纩。出处从今不复齐，尊酒何由更相向。临期一醉尚何辞，后夜月明空怅望。
耿曼老将命乡邦见过匆遽言别復作诗送之
作者：吴芾
朝代：宋

我方退老湖山上，混迹渔樵甘放浪。
亲旧凋零会面稀，与君亦復成疏旷。
何期拥节到乡邦，得得驱车肯迂访。
开门倒屣笑相迎，尽室欢忻无此况。
湖光山色似争辉，两眼韶华更骀荡。
伸眉抵掌话中肠，正好花前倒春酿。
胡为欲去挽不留，忍把阳关容易唱。
嗟乎来日苦无多，况是频年婴拙恙。
兴来亦欲强登临，龙钟未免扶藜杖。
目前衰飒已如斯，宁保明年见花放。
而今花下幸逢君，岂容不尽长鲸量。
如君志尚迥不羣，治行既高心且壮。
方当圣主急搜扬，为斲岂应遗巧匠。
会看唾手取功名，尽展才猷结旒纩。
出处从今不復齐，尊酒何由更相向。
临期一醉尚何辞，后夜月明空怅望。
耿曼老自去秋起归兴以被旨捄荒方有行色来告别伤成数语送之
作者：吴芾
朝代：宋

去秋已作送君诗，岂意淹留復许时。
端为九重忧岁歉，故令六辔缓归期。
万人全活俱安业，二麦收成足疗饥。
此事一归君妙画，阴功当自有天知。
耿曼老自去秋起归兴以被旨救荒方有行色来告别伤成数语送之
作者：吴芾
朝代：宋

去秋已作送君诗，岂意淹留复许时。端为九重忧岁歉，故令六辔缓归期。万人全活俱安业，二麦收成足疗饥。此事一归君妙画，阴功当自有天知。
联句题吉祥寺
作者：吴芾
朝代：宋

系舟枯柳岸，穷胜古城阴。松径云生屧，竹窗风满襟。不妨情话好，且放酒杯深。杖履寻归路，西山日未沈。
联句题吉祥寺
作者：吴芾
朝代：宋

繫舟枯柳岸，穷胜古城阴。
松径云生屧，竹窗风满襟。
不妨情话好，且放酒杯深。
杖履寻归路，西山日未沈。
自京口至建康一路不见梅花慨然有作
作者：吴芾
朝代：宋
体裁：七言律诗

尽日经行不见梅，竹篱茅屋漫徘徊。无时得遣愁怀去，有底能教诗思来。遥想故园应好在，不知今岁为谁开。何时花下还如旧，一笑相看把酒杯。
自建康路中见梅次前韵
作者：吴芾
朝代：宋

行尽山冈喜见梅，停骖深欲少徘徊。那知急雨连天暗，更有狂风捲地来。无计略临花下坐，却嗟空向眼前开。行人赖有尊中绿，遥想孤芳寄一杯。
自建康路中见梅次前韵
作者：吴芾
朝代：宋

行尽山冈喜见梅，停骖深欲少徘徊。
那知急雨连天暗，更有狂风捲地来。
无计畧临花下坐，却嗟空向眼前开。
行人頼有尊中绿，遥想孤芳寄一杯。
自湖上归游朱园和李相之韵二首
作者：吴芾
朝代：宋

万顷湖光一镜开，几人湖上散轮蹄。水明尽倒千岩影，沙软新成百里堤。草际已横烟雨艇，眼前无复稻粱畦。马侯遗迹依然在，顾我无功敢与齐。闻道城东有故家，海棠初试万枝花。偶来花下烧银烛，还似空中散绮霞。园里高人全旷达，坐中骚客富文华。新诗已就惊人句，醉墨纵横似乱鸦。
自湖上归游朱园和李相之韵二首·其一
作者：吴芾
朝代：宋

万顷湖光一镜开，几人湖上散轮蹄。水明尽倒千岩影，沙软新成百里堤。草际已横烟雨艇，眼前无复稻粱畦。马侯遗迹依然在，顾我无功敢与齐。
自湖上归游朱园和李相之韵二首·其一
作者：吴芾
朝代：宋

万顷湖光一镜开，几人湖上散轮蹄。
水明尽倒千岩影，沙软新成百里堤。
草际已横烟雨艇，眼前无復稻粱畦。
马侯遗迹依然在，顾我无功敢与齐。
自湖上归游朱园和李相之韵二首·其二
作者：吴芾
朝代：宋

闻道城东有故家，海棠初试万枝花。
偶来花下烧银烛，还似空中散绮霞。
园裏高人全旷达，坐中骚客富文华。
新诗已就惊人句，醉墨纵横似乱鸦。
自湖上归游朱园和李相之韵二首·其二
作者：吴芾
朝代：宋

闻道城东有故家，海棠初试万枝花。偶来花下烧银烛，还似空中散绮霞。园里高人全旷达，坐中骚客富文华。新诗已就惊人句，醉墨纵横似乱鸦。
臻公释氏之秀者浮游徜徉迹接天下乃者归卧云山闭门不出遂命斋名曰戏鲸真得古惠师之遗趣也予喜其志因留二十韵以赠之
作者：吴芾
朝代：宋

吸尽百川还见底，头角惊杀鳣与鲔。
有时大瞋明月珠，照耀六合光不死。
沧溟浩荡极游巡，鈎深匪惮穷涯涘。
今者修鳞何侧倚，岂是吞舟厌迁徙。
祇应喷浪云日翳，故此盘桓良有以。
朝发夕至固无难，在在处处期一视。
苟容肯向寻常沟，要养此身数千里。
圉圉洋洋信自如，涵泳嚅哜真得理。
从容讵止濠梁游，枯槁宁同车辙裏。
至乐元非惠子知，入舟肯作周王美。
谪仙跨背应无由，昌黎鲙鲍诚虚拟。
终日相望谁得似，井蛙安足为跨跱。
得所一任笑獱獭，旋体宁容咂蝼蚁。
清波孤虚有余泽，何必龙津夸锯齿。
蕞尔鳏鲕徒唯唯，春来秋化无暂已。
随阳上下一何劳，风波荡薄不自止。
謷乎大哉天独委，居然不与众鳞比。
高摩无为还已矣，肯向人求升斗水。
古来大鱼不池活，会须终作风雷起。
殷勤寄语任公子，收拾巨钓毋进跬。
臻公释氏之秀者浮游徜徉迹接天下乃者归卧云山闭门不出遂命斋名曰戏鲸真得古惠师之遗趣也予喜其志因留二十韵以赠之
作者：吴芾
朝代：宋

吸尽百川还见底，头角惊杀鳣与鲔。有时大瞋明月珠，照耀六合光不死。沧溟浩荡极游巡，钩深匪惮穷涯涘。今者修鳞何侧倚，岂是吞舟厌迁徙。祇应喷浪云日翳，故此盘桓良有以。朝发夕至固无难，在在处处期一视。苟容肯向寻常沟，要养此身数千里。圉圉洋洋信自如，涵泳嚅哜真得理。从容讵止濠梁游，枯槁宁同车辙里。至乐元非惠子知，入舟肯作周王美。谪仙跨背应无由，昌黎鲙鲍诚虚拟。终日相望谁得似，井蛙安足为跨跱。得所一任笑猵獭，旋体宁容咂蝼蚁。清波孤虚有馀泽，何必龙津誇锯齿。蕞尔鳏鲕徒唯唯，春来秋化无暂已。随阳上下一何劳，风波荡薄不自止。謷乎大哉天独委，居然不与众鳞比。高摩无为还已矣，肯向人求升斗水。古来大鱼不池活，会须终作风雷起。殷勤寄语任公子，收拾巨钓毋进跬。
芙蓉
作者：吴芾
朝代：宋
体裁：五言绝句

谁向澄波上，尽将云锦铺。无因一寓目，却忆小西湖。
芳洲
作者：吴芾
朝代：宋

秋风彫兰芷，芳洲久寂寞。痛饮读离骚，此兴亦不恶。
芳洲
作者：吴芾
朝代：宋

秋风雕兰芷，芳洲久寂寞。
痛饮读离骚，此兴亦不恶。
范丞相生日
作者：吴芾
朝代：宋

天启中兴运，时生间世人。岘山钟气象，汉水赋精神。文采倾场屋，声猷耸缙绅。千言医国策，一日致君身。平步登黄阁，孤忠结紫宸。圣心资启沃，帝业赖经纶。嶷嶷文章伯，堂堂社稷臣。威名腾异域，德泽遍斯民。相越风流在，归秦意气伸。有才俱擢用，靡事不咨询。十载空天路，三年泽国滨。宵衣方念远，皂盖且行春。令下人咸喜，风行俗自淳。一方新沐惠，四海旧依仁。伫见飞还诏，重烦秉国钧。从容扶日毂，慷慨扫边尘。为相贤如此，当朝信绝伦。邦人逢诞日，和气满城闉。贵极才三纪，冬来始浃辰。愿随灵寿杖，千岁阅庄椿。
范丞相生日
作者：吴芾
朝代：宋

天启中兴运，时生间世人。
岘山钟气象，汉水赋精神。
文采倾场屋，声猷耸缙绅。
千言医国策，一日致君身。
平步登黄阁，孤忠结紫宸。
圣心资启沃，帝业頼经纶。
嶷嶷文章伯，堂堂社稷臣。
威名腾异域，德泽遍斯民。
相越风流在，归秦意气伸。
有才俱擢用，靡事不咨询。
十载空天路，三年泽国滨。
宵衣方念远，皂盖且行春。
令下人咸喜，风行俗自淳。
一方新沐惠，四海旧依仁。
伫见飞还诏，重烦秉国钧。
从容扶日毂，慷慨扫边尘。
为相贤如此，当朝信绝伦。
邦人逢诞日，和气满城闉。
贵极纔三纪，冬来始浃辰。
愿随灵寿杖，千岁阅庄椿。
范丞相生日
作者：吴芾
朝代：宋

郁郁葱葱瑞气新，中兴周室复生申。半千休运逢良月，十二祥蓂表庆辰。自有元勋书史册，漫留遗爱及邦人。愿同四海跻仁寿，剩赏蟠桃几万春。
范丞相生日
作者：吴芾
朝代：宋

鬰鬰葱葱瑞气新，中兴周室復生申。
半千休运逢良月，十二祥蓂表庆辰。
自有元勋书史册，漫留遗爱及邦人。
愿同四海跻仁寿，剩赏蟠桃几万春。
蒙恩易镇豫章丐假还乡途中偶成十七首
作者：吴芾
朝代：宋

处处是红蕖，分明似画图。匆匆看不尽，归对小西湖。官舍似邮传，宦游如路岐。吾年行七十，安用苦奔驰。触目尽陂塘，山光接水光。近来仍雨足，莫道是山乡。方困长涂滑，俄逢赫日明。只忧开太早，却恐雨还生。沙虚防败岸，舟小怯惊湍。行路难如此，争如野处安。剧暑当三伏，新凉似九秋。日光还欲吐，云影未全收。中夜不能眠，颇疑天有雨。寒燠自古然，不应冷如许。自江至吾庐，七日喜及半。却恐席未温，又过江南岸。村径迷南北，晨兴乃错行。悟来还已远，却悔早贪程。崇阁瞰方池，池边绿树围。披襟临水坐，宁复畏炎威。雨馀江色净，风过稻花香。客里逢清旷，何妨且纳凉。游鱼跳水面，幽鸟啭山腰。各随飞潜性，人犹恋市朝。睡里闻风雨，吾行拟暂停。起来搔首坐，喜见一天星。苍崖崛地耸，飞瀑从天下。一岭跨两州，千年无九夏。兹岭别二年，今朝又重过。过了还复来，哀哉蚁旋磨。两山夹苍烟，双瀑挂峭壁。汹涌非一朝，倾泻几千尺。千尺石屏雄，屏边列数峰。巍然不可犯，真是镇疆封。
蒙恩易镇豫章丐假还乡途中偶成十七首·其一
作者：吴芾
朝代：宋
体裁：古风

处处是红蕖，分明似画图。匆匆看不尽，归对小西湖。
蒙恩易镇豫章丐假还乡途中偶成十七首·其一〇
作者：吴芾
朝代：宋

崇阁瞰方池，池边绿树围。
披襟临水坐，宁復畏炎威。
蒙恩易镇豫章丐假还乡途中偶成十七首·其一一
作者：吴芾
朝代：宋

雨余江色浄，风过稻花香。
客裏逢清旷，何妨且纳凉。
蒙恩易镇豫章丐假还乡途中偶成十七首·其一七
作者：吴芾
朝代：宋

千尺石屏雄，屏边列数峯。
巍然不可犯，真是镇疆封。
蒙恩易镇豫章丐假还乡途中偶成十七首·其一三
作者：吴芾
朝代：宋

睡裏闻风雨，吾行拟暂停。
起来搔首坐，喜见一天星。
蒙恩易镇豫章丐假还乡途中偶成十七首·其一五
作者：吴芾
朝代：宋

兹岭别二年，今朝又重过。
过了还復来，哀哉蚁旋磨。
蒙恩易镇豫章丐假还乡途中偶成十七首·其七
作者：吴芾
朝代：宋
体裁：古风

中夜不能眠，颇疑天有雨。寒燠自古然，不应冷如许。
蒙恩易镇豫章丐假还乡途中偶成十七首·其三
作者：吴芾
朝代：宋
体裁：古风

触目尽陂塘，山光接水光。近来仍雨足，莫道是山乡。
蒙恩易镇豫章丐假还乡途中偶成十七首·其九
作者：吴芾
朝代：宋
体裁：古风

村径迷南北，晨兴乃错行。悟来还已远，却悔早贪程。
蒙恩易镇豫章丐假还乡途中偶成十七首·其二
作者：吴芾
朝代：宋
体裁：古风

官舍似邮传，宦游如路岐。吾年行七十，安用苦奔驰。
蒙恩易镇豫章丐假还乡途中偶成十七首·其五
作者：吴芾
朝代：宋
体裁：古风

沙虚防败岸，舟小怯惊湍。行路难如此，争如野处安。
蒙恩易镇豫章丐假还乡途中偶成十七首·其八
作者：吴芾
朝代：宋
体裁：古风

自江至吾庐，七日喜及半。却恐席未温，又过江南岸。
蒙恩易镇豫章丐假还乡途中偶成十七首·其六
作者：吴芾
朝代：宋
体裁：古风

剧暑当三伏，新凉似九秋。日光还欲吐，云影未全收。
蒙恩易镇豫章丐假还乡途中偶成十七首·其十
作者：吴芾
朝代：宋

崇阁瞰方池，池边绿树围。披襟临水坐，宁复畏炎威。
蒙恩易镇豫章丐假还乡途中偶成十七首·其十一
作者：吴芾
朝代：宋

雨馀江色净，风过稻花香。客里逢清旷，何妨且纳凉。
蒙恩易镇豫章丐假还乡途中偶成十七首·其十七
作者：吴芾
朝代：宋

千尺石屏雄，屏边列数峰。巍然不可犯，真是镇疆封。
蒙恩易镇豫章丐假还乡途中偶成十七首·其十三
作者：吴芾
朝代：宋

睡里闻风雨，吾行拟暂停。起来搔首坐，喜见一天星。
蒙恩易镇豫章丐假还乡途中偶成十七首·其十二
作者：吴芾
朝代：宋
体裁：古风

游鱼跳水面，幽鸟啭山腰。各随飞潜性，人犹恋市朝。
蒙恩易镇豫章丐假还乡途中偶成十七首·其十五
作者：吴芾
朝代：宋

兹岭别二年，今朝又重过。过了还复来，哀哉蚁旋磨。
蒙恩易镇豫章丐假还乡途中偶成十七首·其十六
作者：吴芾
朝代：宋
体裁：古风

两山夹苍烟，双瀑挂峭壁。汹涌非一朝，倾泻几千尺。
蒙恩易镇豫章丐假还乡途中偶成十七首·其十四
作者：吴芾
朝代：宋
体裁：古风

苍崖崛地耸，飞瀑从天下。一岭跨两州，千年无九夏。
蒙恩易镇豫章丐假还乡途中偶成十七首·其四
作者：吴芾
朝代：宋
体裁：古风

方困长涂滑，俄逢赫日明。只忧开太早，却恐雨还生。
藏云寺有海棠一树在僧舍后竹篱荆棘之间余因劝耕偶见之遣兵移植于堂下仍赋一绝以纪之
作者：吴芾
朝代：宋
体裁：七言绝句

海棠一树竹篱根，密掩深藏若避人。移向亭前端有意，要令山下尽知春。
虞兵张宥康永年未六十一日相继力求归农余因嘉其志作小绝以纪之
作者：吴芾
朝代：宋
体裁：五言绝句

仕宦老不休，虞兵乃知止。低头愧斯人，三叹不能已。
蜡梅二首
作者：吴芾
朝代：宋

谁将栗玉刻蜂房，巧向梢头取次妆。羞得江梅都避舍，满园不见一枝芳。园林摇落独芬芳，未让江梅雪里香。还恐人嫌梅太白，故来枝上尽涂黄。
蜡梅二首·其一
作者：吴芾
朝代：宋
体裁：七言绝句

谁将栗玉刻蜂房，巧向梢头取次妆。羞得江梅都避舍，满园不见一枝芳。
蜡梅二首·其二
作者：吴芾
朝代：宋

园林摇落独芬芳，未让江梅雪裏香。
还恐人嫌梅太白，故来枝上尽涂黄。
蜡梅二首·其二
作者：吴芾
朝代：宋

园林摇落独芬芳，未让江梅雪里香。还恐人嫌梅太白，故来枝上尽涂黄。
西安道中二首
作者：吴芾
朝代：宋

平林环翠如山立，野水涵空似镜开。道上人家多美竹，欲行未去更徘徊。水浸野苗森碧玉，风翻早稻卧黄云。有年如许诚希见，农父犹言未十分。
西安道中二首·其一
作者：吴芾
朝代：宋
体裁：七言绝句

平林环翠如山立，野水涵空似镜开。道上人家多美竹，欲行未去更徘徊。
西安道中二首·其二
作者：吴芾
朝代：宋
体裁：七言绝句

水浸野苗森碧玉，风翻早稻卧黄云。有年如许诚希见，农父犹言未十分。
见市上有卖海棠者怅然有感
作者：吴芾
朝代：宋
体裁：七言律诗

连年踪迹滞江乡，长忆吾庐万海棠。想得春来增艳丽，无因归去赏芬芳。偶然担上逢人卖，犹记樽前为尔狂。何日故园修旧约，剩烧银烛照红妆。
观十二弟种德堂诗和其韵
作者：吴芾
朝代：宋
体裁：七言绝句

万事忘怀付酒樽，长閒不厌客登门。但存心地平如砥，胜买黄牛教子孙。
观梅偶成二首
作者：吴芾
朝代：宋

化工一夜报春回，雪里南枝已渐开。不与凡条斗红紫，独将孤艳照池台。胜游滥缀蓬山侣，高唱宁追郢客才。多病自怜心尚在，不辞岁岁为君来。经年不见梦魂飞，依旧仙装淡薄衣。玉骨已无尘俗气，冰姿还耐雪霜威。携壶正欲酬清赏，策杖何妨历翠微。莫惜对花拚剧饮，看看风雨捲春归。
观梅偶成二首·其一
作者：吴芾
朝代：宋

化工一夜报春回，雪裏南枝已渐开。
不与凡条斗红紫，独将孤艳照池台。
胜游滥缀蓬山侣，高唱宁追郢客才。
多病自怜心尚在，不辞岁岁为君来。
观梅偶成二首·其一
作者：吴芾
朝代：宋

化工一夜报春回，雪里南枝已渐开。不与凡条斗红紫，独将孤艳照池台。胜游滥缀蓬山侣，高唱宁追郢客才。多病自怜心尚在，不辞岁岁为君来。
观梅偶成二首·其二
作者：吴芾
朝代：宋
体裁：七言律诗

经年不见梦魂飞，依旧仙装淡薄衣。玉骨已无尘俗气，冰姿还耐雪霜威。携壶正欲酬清赏，策杖何妨历翠微。莫惜对花拚剧饮，看看风雨捲春归。
览洛中名园记有感
作者：吴芾
朝代：宋
体裁：七言绝句

历官冉冉踰三纪，阅世看看近七旬。更览名园兴废记，愈令人忆故园春。
言老自云堂携十六大士画像见过与世间传写者不同惊喜赞叹因成二偈
作者：吴芾
朝代：宋

禅月定中观妙相，神奇古怪乃如斯。起来援笔一挥扫，惊杀人间老画师。水旱无忧不用祈，祇祈心事莫相违。我今衰老浑如许，惟仗神通放取归。
言老自云堂携十六大士画像见过与世间传写者不同惊喜赞叹因成二偈·其一
作者：吴芾
朝代：宋
体裁：偈颂

禅月定中观妙相，神奇古怪乃如斯。起来援笔一挥扫，惊杀人间老画师。
言老自云堂携十六大士画像见过与世间传写者不同惊喜赞叹因成二偈·其二
作者：吴芾
朝代：宋
体裁：偈颂

水旱无忧不用祈，祇祈心事莫相违。我今衰老浑如许，惟仗神通放取归。
许倅索和篇复次前韵
作者：吴芾
朝代：宋

十分春色在邻家，我独伤心感物华。君若此时辞痛饮，也应辜负后园花。
许倅索和篇復次前韵
作者：吴芾
朝代：宋

十分春色在隣家，我独伤心感物华。
君若此时辞痛饮，也应辜负后园花。
诗勉及门赴海棠之约
作者：吴芾
朝代：宋

君与吾游积有年，未曾同醉海棠前。
如今君乃先春到，似赴花朝岂偶然。
已是诗中参造化，何妨花裏见神仙。
暂归莫负重来约，未及春风便着鞭。
诗勉及门赴海棠之约
作者：吴芾
朝代：宋

君与吾游积有年，未曾同醉海棠前。如今君乃先春到，似赴花朝岂偶然。已是诗中参造化，何妨花里见神仙。暂归莫负重来约，未及春风便着鞭。
读丐辞不允诏书感而有作
作者：吴芾
朝代：宋

朅来江上再经年，衰病无时强自怜。屡控危衷甘屏缩，岂期优诏更留连。政平讼理曾何补，职称民安亦偶然。虽感上恩容卧治，何如便许老林泉。齿豁头童已暮年，未容归去亦堪怜。只思旧隐如元亮，宁有新诗似惠连。万事此生浑已矣，一尊今日且陶然。宦情况复清如水，何必移封向酒泉。
读丐辞不允诏书感而有作·其一
作者：吴芾
朝代：宋
体裁：七言律诗

朅来江上再经年，衰病无时强自怜。屡控危衷甘屏缩，岂期优诏更留连。政平讼理曾何补，职称民安亦偶然。虽感上恩容卧治，何如便许老林泉。
读丐辞不允诏书感而有作·其二
作者：吴芾
朝代：宋

齿豁头童已暮年，未容归去亦堪怜。只思旧隐如元亮，宁有新诗似惠连。万事此生浑已矣，一尊今日且陶然。宦情况复清如水，何必移封向酒泉。
读丐辞不允诏书感而有作·其二
作者：吴芾
朝代：宋

齿豁头童已暮年，未容归去亦堪怜。
只思旧隠如元亮，宁有新诗似惠连。
万事此生浑已矣，一尊今日且陶然。
宦情况復清如水，何必移封向酒泉。
读刘与权壮士歌
作者：吴芾
朝代：宋

满眼烟尘未息戈，御戎无策奈愁何。
一尊浊酒空庭晚，独自歌君壮士歌。
读刘与权壮士歌
作者：吴芾
朝代：宋

满眼烟尘未息戈，禦戎无策奈愁何。一尊浊酒空庭晚，独自歌君壮士歌。
谢子肃任昆山丞和余留题旧游诗復次韵谢之
作者：吴芾
朝代：宋
体裁：七言律诗

故乡春好阻同游，谁与花前倒玉舟。陈迹未能忘茂苑，新诗俄喜寄丹丘。开缄已慰三年别，展诵还消万斛愁。文行如君今日少，蓝田宁许久淹留。
谢王秘书送桂花
作者：吴芾
朝代：宋

病中恨不见花开，赖有仙郎折送来。一笑相看如有得，呼儿草草具樽罍。
谢王秘书送桂花
作者：吴芾
朝代：宋

病中恨不见花开，頼有仙郎折送来。
一笑相看如有得，呼儿草草具樽罍。
谢钱参惠馿
作者：吴芾
朝代：宋

白髮衰翁七十余，尚劳轸记特驰书。
知无仙骨能骑鹤，喜有残骸可跨馿。
廐下分来齐骏驷，林间乘去胜巾车。
更烦拈出荆申事，遐想风流愧莫如。
谢钱参惠驴
作者：吴芾
朝代：宋

白发衰翁七十馀，尚劳轸记特驰书。知无仙骨能骑鹤，喜有残骸可跨驴。厩下分来齐骏驷，林间乘去胜巾车。更烦拈出荆申事，遐想风流愧莫如。
谢陈詹山惠蜡梅
作者：吴芾
朝代：宋

岁晚相逢眼已明，一枝还复见高情。幽香不与江梅共，要与夫君斗独清。
谢陈詹山惠蜡梅
作者：吴芾
朝代：宋

岁晚相逢眼已明，一枝还復见高情。
幽香不与江梅共，要与夫君斗独清。
贡院落成郡庠诸生毕集因作诗以勉之
作者：吴芾
朝代：宋

多士如林古豫章，不应较艺寓僧房。一朝尽辟荆榛地，万础俄新翰墨场。文笔要同孤塔耸，词源宜与两湖长。会看从此飞鸣去，九万鹏程未易量。
贡院落成郡庠诸生毕集因作诗以勉之
作者：吴芾
朝代：宋

多士如林古豫章，不应较艺寓僧房。
一朝尽闢荆榛地，万础俄新翰墨场。
文笔要同孤塔耸，词源宜与两湖长。
会看从此飞鸣去，九万鹏程未易量。
败屋有感
作者：吴芾
朝代：宋
体裁：七言绝句

甲第巍然数百间，一朝人去顿摧残。寄言行客休兴叹，但积阴功后代看。
贺梁氏书楼初成
作者：吴芾
朝代：宋
体裁：七言律诗

于门高处许谁同，杰阁新成气象雄。辉映万家增壮观，峥嵘百尺耸层空。一天风月登临后，千里溪山指顾中。此地旧多仙窟宅，对君疑是老仙翁。
贺董伯玉探梅
作者：吴芾
朝代：宋
体裁：七言绝句

寄语南枝及早开，莫迟春信待人催。我今已办千钟酒，准拟花前醉百回。
赏山茶
作者：吴芾
朝代：宋

向晚佳人逞艳妆，偶随月姊到山房。自怜老去无佳句，亦复冥搜为发扬。
赏山茶
作者：吴芾
朝代：宋

向晚佳人逞艷妆，偶随月姊到山房。
自怜老去无佳句，亦復冥搜为发扬。
赏梅偶成
作者：吴芾
朝代：宋

一冬准拟赏江梅，直至如今始见开。已怪轻寒勒春住，更忧横雨把花摧。相携且看枝头雪，共坐聊倾树下杯。况是公庭无个事，何妨一醉习池回。
赏梅偶成
作者：吴芾
朝代：宋

一冬准拟赏江梅，直至如今始见开。
已怪轻寒勒春住，更忧横雨把花摧。
相携且看枝头雪，共坐聊倾树下杯。
况是公庭无箇事，何妨一醉习池回。
赠余居士二首
作者：吴芾
朝代：宋

君知我意欲休官，却道如今未得閒。万事无求惟一退，天公于此不应悭。我老祇思还旧隐，君今更为卜新阡。馀生得此夫何欠，所欠归来一溘然。
赠余居士二首·其一
作者：吴芾
朝代：宋
体裁：七言绝句

君知我意欲休官，却道如今未得閒。万事无求惟一退，天公于此不应悭。
赠余居士二首·其二
作者：吴芾
朝代：宋

我老祇思还旧隐，君今更为卜新阡。馀生得此夫何欠，所欠归来一溘然。
赠余居士二首·其二
作者：吴芾
朝代：宋

我老祇思还旧隠，君今更为卜新阡。
余生得此夫何欠，所欠归来一溘然。
赠张发
作者：吴芾
朝代：宋
体裁：七言绝句

日给都来能几何，汝能受少却辞多。试询世上无厌者，还有何人肯恁么。
赠恪上人
作者：吴芾
朝代：宋

上人来访我，袖裏出佳篇。
穷理通三命，知音妙七弦。
不妨时对榻，聊与共谈禅。
一饭虽粗粝，闲中且结缘。
赠恪上人
作者：吴芾
朝代：宋

上人来访我，袖里出佳篇。穷理通三命，知音妙七弦。不妨时对榻，聊与共谈禅。一饭虽粗粝，闲中且结缘。
赠方山人二首
作者：吴芾
朝代：宋

日者俱云我未归，独君算我有归期。仍言不出三秋里，东望家山喜可知。故山久已办菟裘，得去欣闻止在秋。涉世安能长戚戚，收心只欲罢休休。
赠方山人二首·其一
作者：吴芾
朝代：宋

日者俱云我未归，独君算我有归期。
仍言不出三秋裏，东望家山喜可知。
赠方山人二首·其一
作者：吴芾
朝代：宋

日者俱云我未归，独君算我有归期。仍言不出三秋里，东望家山喜可知。
赠方山人二首·其二
作者：吴芾
朝代：宋
体裁：七言绝句

故山久已办菟裘，得去欣闻止在秋。涉世安能长戚戚，收心只欲罢休休。
赠萧守
作者：吴芾
朝代：宋

一代簪绅仰老成，天生贤德佐升平。庆传八叶源流远，气禀三秋表里清。蚤戴豸冠居宪府，旋持荷橐直承明。祇今名德如公少，宁久淹留海上城。天界仁贤镇一方，坐令歉岁作丰穰。尽锄海上鲸鲵迹，顿肃庭中雁鹜行。万室共知歌邵杜，千年重喜见龚黄。修龄已逐阴功长，不待邦人献寿觞。
赠萧守·其一
作者：吴芾
朝代：宋

一代簪绅仰老成，天生贤德佐升平。庆传八叶源流远，气禀三秋表里清。蚤戴豸冠居宪府，旋持荷橐直承明。祇今名德如公少，宁久淹留海上城。
赠萧守·其一
作者：吴芾
朝代：宋

一代簪绅仰老成，天生贤德佐昇平。
庆传八叶源流远，气禀三秋表裏清。
蚤戴豸冠居宪府，旋持荷橐直承明。
祇今名德如公少，宁久淹留海上城。
赠萧守·其二
作者：吴芾
朝代：宋
体裁：七言律诗

天界仁贤镇一方，坐令歉岁作丰穰。尽锄海上鲸鲵迹，顿肃庭中雁鹜行。万室共知歌邵杜，千年重喜见龚黄。修龄已逐阴功长，不待邦人献寿觞。
赠许守
作者：吴芾
朝代：宋

天赋奇才属意深，一时人望冠儒林。
文章世有中和气，政术家传清白箴。
屏翰岂能淹大手，江山聊助发高吟。
寒梅已有调羹意，寿斚何妨且满斟。
赠许守
作者：吴芾
朝代：宋

天赋奇才属意深，一时人望冠儒林。文章世有中和气，政术家传清白箴。屏翰岂能淹大手，江山聊助发高吟。寒梅已有调羹意，寿斝何妨且满斟。
赠远老
作者：吴芾
朝代：宋

一瓶一钵自由身，聊向江南玩水云。
踏遍千山并万壑，却归林下炷炉熏。
赠远老
作者：吴芾
朝代：宋

一瓶一钵自由身，聊向江南玩水云。踏遍千山并万壑，却归林下炷炉薰。
赵默卿用拙者所和乐天七旬诗赋二篇见寄因状山中之景复成一首以报之
作者：吴芾
朝代：宋

买山将近一由旬，若比渊明未是贫。万叠峰峦俱入眼，四时景物总宜人。花开自足供心赏，酒熟何妨与客亲。何日杖藜能过我，竹林深处共藏身。
赵默卿用拙者所和乐天七旬诗赋二篇见寄因状山中之景復成一首以报之
作者：吴芾
朝代：宋

买山将近一由旬，若比渊明未是贫。
万迭峰峦俱入眼，四时景物总宜人。
花开自足供心赏，酒熟何妨与客亲。
何日杖藜能过我，竹林深处共藏身。
过上饶有感
作者：吴芾
朝代：宋

少日随亲官此州，如今老矣复来游。此身纵健那能久，何苦奔驰不自休。
过上饶有感
作者：吴芾
朝代：宋

少日随亲官此州，如今老矣復来游。
此身纵健那能久，何苦奔驰不自休。
过吴江题臞庵
作者：吴芾
朝代：宋

壮岁经行今白头，未容归老复来游。人如化鹤云间去，桥似垂虹天际浮。风月一川无限兴，烟波万顷不胜愁。三贤高躅何难继，犹抗尘容祇自羞。
过吴江题臞庵
作者：吴芾
朝代：宋

壮岁经行今白头，未容归老復来游。
人如化鹤云间去，桥似垂虹天际浮。
风月一川无限兴，烟波万顷不胜愁。
三贤高躅何难继，犹抗尘容祇自羞。
过吴门登简孚堂有感
作者：吴芾
朝代：宋

三十年前此宦游，经从偶得驻扁舟。回头岁月如驹隙，到眼风烟独虎丘。无复故人论旧事，却因陈迹惹新愁。此生未必能重到，且为斯堂更少留。
过吴门登简孚堂有感
作者：吴芾
朝代：宋

三十年前此宦游，经从偶得驻扁舟。
回头岁月如驹隙，到眼风烟独虎丘。
无復故人论旧事，却因陈迹惹新愁。
此生未必能重到，且为斯堂更少留。
过嘉禾呈方懋德
作者：吴芾
朝代：宋

昔尝此地奉周旋，倒指于今三十年。今日相逢成二老，那知又复到樽前。
过嘉禾呈方懋德
作者：吴芾
朝代：宋

昔尝此地奉周旋，倒指于今三十年。
今日相逢成二老，那知又復到樽前。
过姑苏
作者：吴芾
朝代：宋
体裁：七言绝句

游宦重来二十年，江山风物总依然。道傍民吏犹相记，独怪吾衰雪满颠。
过许氏居
作者：吴芾
朝代：宋
体裁：七言绝句

山崖水畔得幽居，一见令人忆故庐。幸有山围并水绕，天胡不放我归欤。
过金陵
作者：吴芾
朝代：宋
体裁：七言绝句

当时护跸此盘旋，倒指重来仅十年。决策迁都言漫切，自怜微力莫回天。
进贤道上老松奇古可喜去秋经从因命于空处补种今渐有生意
作者：吴芾
朝代：宋
体裁：七言绝句

来时惟爱古松青，去日新松种已成。令尹若能终此意，清风着处会知名。
远眺
作者：吴芾
朝代：宋
体裁：七言律诗

万壑千岩百尺楼，地形高压浙东州。旁窥照水烟波阔，四顾沧溟雪浪浮。远望尚赊秦辙迹，怀人还想晋风流。凭栏已足消尘虑，何必三山汗漫游。
远老惠雪中观梅诗次韵以谢
作者：吴芾
朝代：宋

山头飞雪已漫漫，云散须臾复见山。踏雪不辞来野外，爱梅须遍走林间。为怜孤艳思经目，拟索疏枝笑解颜。师肯相过宜及早，预愁花点绿苔斑。
远老惠雪中观梅诗次韵以谢
作者：吴芾
朝代：宋

山头飞雪已漫漫，云散须臾復见山。
踏雪不辞来野外，爱梅须遍走林间。
为怜孤艷思经目，拟索疏枝笑解颜。
师肯相过宜及早，预愁花点绿苔斑。
远老自和前诗再寄复次韵
作者：吴芾
朝代：宋

雪到梅开恰欲漫，扶藜得得绕湖山。折将冷蕊疏枝去，浸在明窗净几间。一见已堪资琢句，细看还足助怡颜。只愁冰艳相侵逼，映得衰翁鬓愈斑。
远老自和前诗再寄復次韵
作者：吴芾
朝代：宋

雪到梅开恰欲漫，扶藜得得绕湖山。
折将冷蕊疏枝去，浸在明窗浄几间。
一见已堪资琢句，细看还足助怡颜。
只愁冰艷相侵逼，映得衰翁鬓愈斑。
述怀
作者：吴芾
朝代：宋

我爱白乐天，千载共称贤。行年七十五，奄忽遂溘先。我爱范忠宣，一代名德全。年龄甫至此，亦复成弃捐。二公虽已逝，四海至今传。顾我百无事，幸及二公年。今夏疾疢作，已分归黄泉。偶然得无事，固荷天见怜。但我有一语，恰欲与天言。有生则有死，如行者言旋。我是久行客，亦自应息肩。念人处一世，动为世网缠。开口罕欢笑，触绪多忧煎。纵使至百岁，终困尘俗缘。不如早瞑目，庶以全吾天。是非与宠辱，总不到我前。一心亦安静，却得返自然。况我办归计，久已卜新阡。
述怀
作者：吴芾
朝代：宋

我爱白乐天，千载共称贤。
行年七十五，奄忽遂溘先。
我爱范忠宣，一代名德全。
年龄甫至此，亦复成弃捐。
二公虽已逝，四海至今传。
顾我百无事，幸及二公年。
今夏疾疢作，已分归黄泉。
偶然得无事，固荷天见怜。
但我有一语，恰欲与天言。
有生则有死，如行者言旋。
我是久行客，亦自应息肩。
念人处一世，动为世网缠。
开口罕欢笑，触绪多忧煎。
纵使至百岁，终困尘俗缘。
不如早瞑目，庶以全吾天。
是非与宠辱，总不到我前。
一心亦安静，却得返自然。
况我办归计，久已止新阡。
述怀
作者：吴芾
朝代：宋

我爱白乐天，千载共称贤。
行年七十五，奄忽遂溘先。
我爱范忠宣，一代名德全。
年龄甫至此，亦復成弃捐。
二公虽已逝，四海至今传。
顾我百无事，幸及二公年。
今夏疾疢作，已分归黄泉。
偶然得无事，固荷天见怜。
但我有一语，恰欲与天言。
有生则有死，如行者言旋。
我是久行客，亦自应息肩。
念人处一世，动为世网缠。
开口罕欢笑，触绪多忧煎。
纵使至百岁，终困尘俗缘。
不如早瞑目，庶以全吾天。
是非与宠辱，总不到我前。
一心亦安静，却得返自然。
况我办归计，久已卜新阡。
送丘尉赴试南宫
作者：吴芾
朝代：宋
体裁：七言律诗

儒冠鼎盛缙绅多，海内如今数永嘉。士习艺文争擢第，君明经术合传家。莫言黄绶官犹小，须信青云路不赊。好上汉廷晁董对，要令吾道益光华。
送二十七弟五三侄赴试南宫
作者：吴芾
朝代：宋
体裁：七言律诗

家世登科能几人，两人今岁奄沉沦。不应天遽衰吾族，会见时当发汝身。联辔莫辞金镫冷，夺标争斗锦袍新。还须益励青云志，门户何忧不再振。
送人出使
作者：吴芾
朝代：宋

天心轸念国西陲，妙选廷臣下赤墀。要布宽仁慰彫瘵，用资根本济艰危。九重眷遇风云会，万里威名草木知。此去愿罗天下士，归来共立太平基。驿骑骎骎犯露霜，定知遐俗喜生光。千官弩矢迎郊外，百姓壶浆夹道旁。要使远谋安井邑，尽令诸将守封疆。更将馀力筹边策，归日收功坐庙堂。
送人出使·其一
作者：吴芾
朝代：宋

天心轸念国西陲，妙选廷臣下赤墀。要布宽仁慰彫瘵，用资根本济艰危。九重眷遇风云会，万里威名草木知。此去愿罗天下士，归来共立太平基。
送人出使·其一
作者：吴芾
朝代：宋

天心轸念国西陲，妙选廷臣下赤墀。
要布宽仁慰雕瘵，用资根本济艰危。
九重眷遇风云会，万里威名草木知。
此去愿罗天下士，归来共立太平基。
送人出使·其二
作者：吴芾
朝代：宋

驿骑骎骎犯露霜，定知遐俗喜生光。
千官弩矢迎郊外，百姓壶浆夹道旁。
要使远谋安井邑，尽令诸将守封疆。
更将余力筹边策，归日收功坐庙堂。
送人出使·其二
作者：吴芾
朝代：宋

驿骑骎骎犯露霜，定知遐俗喜生光。千官弩矢迎郊外，百姓壶浆夹道旁。要使远谋安井邑，尽令诸将守封疆。更将馀力筹边策，归日收功坐庙堂。
送任漕
作者：吴芾
朝代：宋

圣主方将大有为，有如二老盍来归。不应飞挽留江表，且使澄清向日畿。四海英豪从古少，一时耆旧似君稀。相将稳入修门去，直上云霄拱太微。
送任漕
作者：吴芾
朝代：宋

圣主方将大有为，有如二老盍来归。
不应飞輓留江表，且使澄清向日畿。
四海英豪从古少，一时耆旧似君稀。
相将稳入修门去，直上云霄拱太微。